Reuters: Η Εurobank μεγάλη κερδισμένη από τον «Ηρακλή»\nH Eurobank είναι η τράπεζα που πρόκειται να επωφεληθεί στο μεγαλύτερο βαθμό από το σχέδιο «Ηρακλής», αφού στο τέλος του 2021 θα έχει περιορίσει τα μη εξυπηρετούμενα δάνεια της στο 9% από το 31% που βρίσκονται σήμερα. Οι άλλες τράπεζες έχουν μικρά περιθώρια κινήσεων.\nΣτην εκτίμηση αυτή καταλήγει ο Κρίστοφερ Τόμσον σε ανάλυσή για το σχέδιο «Ηρακλής» που μετέδωσε το πρακτορείο Reuters , εκτιμώντας ότι εφόσον αυτό προχωρήσει και ολοκληρωθεί επιτυχώς τότε οι ελληνικές συστημικές τράπεζες θα απαλλαγούν από «οικονομική κοπριά» ύψος 30 δισεκ. ευρώ . Παράλληλα παρατηρεί ότι το σχέδιο θα θέσει υπό δοκιμασία την πρόσφατη άνοδο της μετοχής τους. Κατά μέσον όρο οι μετοχές των τεσσάρων μεγαλυτέρων τραπεζών της Ελλάδας έχουν ενισχυθεί 139% φέτος. . Η ανάκαμψή τους , προσθέτει ο αναλυτής, οφείλεται σε μεγάλο βαθμό στην οικονομική ανάκαμψη και στο υποστηριζόμενο από το κράτος σχέδιο για μείωση των μη εξυπηρετούμενων δανείων του τραπεζικού τομέα, ύψους 75 δισ. ευρώ, κατά 40%.\nΤο παράδειγμα που παραθέτει ο κ. Τόμσον αφορά την Eurobank .Γράφει ότι η Τράπεζα ετοιμάζεται να απαλλαγεί από μη εξυπηρετούμενα δάνεια ύψους 7 δισ. ευρώ και να μειώσει το ύψος τους από το 31% του συνόλου των δανείων που έχει χορηγήσει στο 9% μέχρι το 2021. Αυτό θα πρέπει να ενισχύσει σημαντικά την κερδοφορία της. Η Eurobank αναμένεται να λάβει φέτος προβλέψεις ύψους 627 εκατ. ευρώ έναντι κόκκινων δανείων, σύμφωνα με προβλέψεις της Refinitiv.\nΑν μειωθεί στο μισό αυτό το ποσό μετά την πώληση των κόκκινων δανείων, όπως περιμένει να γίνει ο διευθύνων σύμβουλος Φωκίωνας Καραβίας, η απόδοση ιδίων κεφαλαίων θα διπλασιαζόταν χοντρικά στο 10%. Η Eurobank θεωρεί ότι θα υποστεί ζημία ύψους 1,3 δισ. ευρώ από την πώληση. Αυτό δεν θα σταθεί μοιραίο. Αν υποθέσει κανείς ότι τα σταθμισμένα έναντι κινδύνου περιουσιακά στοιχεία θα μειωθούν κατά 2 δισ. ευρώ, ο δείκτης βασικών πρωτοβάθμιων κεφαλαίων θα υποχωρήσει από το 14,5% στο διαχειρίσιμο 11,5%.\nΓια τις άλλες τράπεζες ο αρθρογράφος παρατηρεί:\nΟι αντίπαλοί της ( σ.σ της Eurobank) έχουν μικρότερο περιθώριο κινήσεων. Αν οι δύο μεγαλύτερες τράπεζες της Ελλάδας, Πειραιώς και Εθνική, πουλήσουν ανάλογο πακέτο δανείων στην ίδια τιμή, τότε οι αντίστοιχοι δείκτες κεφαλαιακής επάρκειάς τους θα υποχωρήσουν στο 10% και 10,5%, αντίστοιχα, σύμφωνα με υπολογισμούς του Breakingviews. Αυτό το επίπεδο είναι πολύ κοντά στο ελάχιστο όριο. Καμία από τις δύο τράπεζες δεν έχει σχέδια για πώληση δανείων ανάλογου ύψους. Κέρδη από την πώληση ομολόγων όπως και τα προβλεπόμενα υψηλότερα κέρδη θα μπορούσαν να αντισταθμίσουν τις ζημίες. Η Πειραιώς ενδέχεται να ενισχύσει την κεφαλαιακή της επάρκεια εκδίδοντας ομόλογα.\nΠερισσότερα σε αυτή την κατηγορία: « Ψηφιακός μετασχηματισμός και εταιρική κουλτούρα στο επίκεντρο του Digitalized 2019 της Alpha Bank Praxia Bank: Λουκέτο τα μεσάνυχτα; »


Από τον Γιάννη Βόλκα, 27/07/2018 @ 12:14\nΥ.Γ.: Σύντομα θα ακολουθήσουν αντίστοιχα άρθρα με τις υπόλοιπες μπάντες του φεστιβάλ.\nVodka Juniors (GR)\nΗ πρώτη μπαντα που εμφανίστηκε ever στο πρώτο Street Mode Festival είναι δίκαιο να αναφερθεί πρώτη στο άρθρο αυτό. Οι Vodka Juniors δεν απολαμβάνουν τεράστια επιτυχία μόνο στην πρωτεύουσα. Η Θεσσαλονίκη τους έχει αγκαλιάσει από τα πρώτα βήματα με αποτέλεσμα η αμφίδρομη αυτή σχέση να παραμένει αναλλοίωτη στον χρόνο. Οι «βότκες» χαρακτηρίζονται από τις εκρηκτικές τους ζωντανές εμφανίσεις αλλά και το απόλυτο party feeling που επικρατεί πάνω και κάτω από τη σκηνή. Το είδαμε να συμβαίνει πολλάκις στο παρελθόν και μπορούμε πλέον να εγγυηθούμε ότι το ίδιο θα συμβεί και φέτος.\nΠεριμένουμε να ακούσουμε: "Whiskey And The Rain"\nΣυνεχίζουν την σταθερά ανοδική τους πορεία οι 1000Mods και φέτος επιστρέφουν στο Street Mode αφού έζησαν την πιο επιτυχημένη τους χρονιά με sold out εμφανίσεις σε Ελλάδα και Ευρώπη αλλά και με μια πολύ σημαντική περιοδεία 29 συναυλιών στην Βόρεια Αμερική. Συγκρότημα που αναμένεται να αποτελέσει ένα από τα highlights του τετραημέρου τόσο λόγω απόδοσης όσο και λόγω της μεγάλης αγάπης που τρέφει το κοινό στο πρόσωπό τους. Άυτό που περιμένουμε είναι άλλη μια άριστη εμφάνιση όπως ακριβώς τα κατάφεραν και πέρσι στην ίδια διοργάνωση. Ένα συγκρότημα που δύσκολα θα σε απογοητεύσει.\nΠεριμένουμε να ακούσουμε: "Into The Spell"\nΤο ελληνόφωνο σχήμα από την Θεσσαλονίκη κατά την προσωπική μου γνώμη θα έπρεπε να είχε εμφανιστεί πολύ νωρίτερα στο συγκεκριμένο φεστιβάλ. Ποτέ δεν είναι αργά όμως και οι Μ3ΜΦΙΣ είναι σίγουρο ότι θα βάλουν το 100% των δυνατοτήτων τους ώστε να αρπάξουν την ευκαιρία. Ο κόσμος της πόλης γνωρίζει ήδη τα κομμάτια τους και έτσι δικαιολογημένα αναμένουμε μια πολύ δυναμική εμφάνιση. Οι συνθέσεις από τους δύο τους δίσκους ακούγονται εξαιρετικά live με αποκορύφωμα αυτές του περσινού "Ο Iχνηλάτης Που Κυνηγούσε Το Θάνατο".\nΠεριμένουμε να ακούσουμε: "Στην Κόλαση Εδώ"\nSocial Waste (GR)\nΔημιουργήθηκαν το 1999 στο Ηράκλειο της Κρήτης και τράβηξαν εξαρχής την προσοχή του B.D Foxmoor των Active Member. Οι Social Waste συνεχίζουν σήμερα ακάθεκτοι την πορεία τους, συνδυάζουν το Hip-Hop με μεσογειακά φυσικά όργανα και βασίζονται σταθερά στον έντονο κοινωνικοπολιτικό στίχο τον οποίο όμως στηρίζουν με αντίστοιχη ακτιβιστική δραστηριότητα. Ταλαντούχοι μουσικοί, δραστήριοι άνθρωποι σωστά σκεπτόμενοι. Λόγω υποχρεώσεων είχαν κάνει ένα αρκετά μεγάλο διάλειμμα άλλα τα τελευταία χρόνια έχουν επανέλθει πιο δραστήριοι από ποτέ. Όπως λένε και οι ίδιοι «Η εποχή δεν σηκώνει σιωπή».\nΠεριμένουμε να ακούσουμε: "Του Χρόνη"\nΌταν είσαι το συγκρότημα που οι Kyuss δηλώνουν ως επιρροή, σίγουρα κάτι έχεις να πεις! Δημιουργήθηκαν το 1986, πέρασαν άπειρο χρόνο τζαμάροντας στην έρημο και κατάφεραν να κυκλοφορήσουν τον πρώτο τους δίσκο το 2005. Από τότε συνεχίζουν σταθερά και φέτος επέστρεψαν με το πολύ αξιόλογο "The Revolt Against Tired Noises". Στο παρελθόν, ο Brant Bjork έχει μιλήσει με τα καλύτερα για την πρωτοποριακή αυτή μπάντα και οι Kyuss τελικά διασκεύασαν το δικό τους "Catamaran" όταν ο Hernandez ανέλαβε τα drums στο "...And The Circus Leaves Town".\nΠεριμένουμε να ακούσουμε: "Catamaran"\nΜε αφετηρία την Βοστόνη και μόνιμη, εδώ και χρόνια, βάση την Ολλανδία, οι Jaya The Cat είναι μια πολύ ενδιαφέρουσα περίπτωση μπάντας η οποία στην δισκογραφία της έχει συνδυάσει reggae/ska, punk και rock κιθάρες. Θα μπορούσαν να χαρακτηριστούν και ντόπιοι στην Θεσσαλονίκη αφού έχουν δείξει επανειλημμένα την αγάπη τους για την πόλη. Τελευταία δισκογραφική προσπάθειά τους το περσινό "A Good Day For The Damned" αλλά εμείς ελπίζουμε στην εμφάνισή τους να ακούσουμε διάφορα «διαμαντάκια» του παρελθόντος.\nΠεριμένουμε να ακούσουμε: "Thessaloniki"\nΜια από τις ιστορικές μπάντες της ελληνικής σκηνής με δύο δίσκους στο ενεργητικό της ("Στο Στόμα Του Λύκου" και "Αρνάκια") και αρκετές συμμετοχές σε διάφορες συλλογές της εποχής. Τα τελευταία χρόνια επέστρεψαν στην ενεργό δράση και η εμφάνιση τους στο Street Mode αποτελεί μια ιδανική ευκαιρία για τους παλιότερους να τους θυμηθουν αλλά και για τους νεότερους λάτρεις του ελληνόφωνου rock να μάθουν τι συνέβαινε στην δεκαετία του '90.\nΠεριμένουμε να ακούσουμε: "Ζεις Για Να Πεθάνεις"\nO Skiller, κατά κόσμον Alexander Deyanov, έφερε στη δημοσιότητα το beatboxing στην γειτονική Βουλγαρία. Έχει βραβευτεί σε πολλούς διαγωνισμούς του είδους σε παγκόσμιο επίπεδο ενώ στο παρελθόν έχει μοιραστεί τη σκηνή με σημαντικά ονόματα όπως Shaggy, N.O.H.A, Stereo MCs και άλλοι. Ο Skiller αναμένεται να προσφέρει ένα εντυπωσιακό show σε αυτήν την ιδιαίτερη μορφή τέχνης.\nΠεριμένουμε να ακούσουμε: "Drift"\nΕίδος: Ska Punk\nΑπό την Ιταλία οι Talco οι οποίοι ασχολούνται σχεδόν δύο δεκαετίες με το Ska Punk. Στην πλούσια δισκογραφία τους ήρθε φέτος να προστεθεί το "And The Winner Isn't" ενώ στο παρελθόν έχουν εντυπωσιάσει με τον ύμνο τους υπέρ της γερμανικής St. Pauli αλλά και τη δυναμική διασκευή στο "Bella Ciao". Το συγκεκριμένο μουσικό είδος εδώ και χρόνια μαζεύει αρκετό κόσμο στην χώρα μας και έτσι αναμένουμε το ίδιο και με τους, ούτως ή άλλως, πολύ αξιόλογους Talco. Μια πολύ ενδιαφέρουσα προσθήκη από μια μουσική σκηνή που πάντα υπήρχε στο Street Mode.\nΠεριμένουμε να ακούσουμε: "Tortuga"\nΜε μια δεκαετία εμπειριών και έτοιμο το φετινό "The Day I Lost My Head", έφτασε και η σειρά των Beggars να ανέβουν σε κάποιο από τα stages του Street Mode. Εξίσου αξιόλογοι τόσο δισκογραφικά όσο και στις ζωντανές τους εμφανίσεις και έχοντας κερδίσει ήδη το κοινό της Θεσσαλονίκης στις επανειλημμένες τους επισκέψεις, οι Beggars δεν έχουν τίποτα να φοβηθούν. Όντας και οι ίδιοι οπαδοί της αγαπημένης τους/μας μουσικής λογικά θα τους συναντήσετε ανάμεσα στο κοινό κατά την διάρκεια του φεστιβάλ.\nΠεριμένουμε να ακούσουμε: "Book Of Days"


ΠΑΟΚ : Ο Μαουρίσιο, η Μαρσέιγ κι ο Βίλας Μπόας\nακούτε τώρα: 14:00-15:30\nAthletic Radio 104,2 > Super League 1 > ΠΑΟΚ: Ο Μαουρίσιο, η Μαρσέιγ κι ο Βίλας Μπόας\nΠΑΟΚ: Ο Μαουρίσιο, η Μαρσέιγ κι ο Βίλας Μπόας\nΟ Ζοσέ Μαουρίσιο μένει ελεύθερος με το τέλος της σεζόν από τον ΠΑΟΚ και σύμφωνα με την ιστοσελίδα «istoe.com.br» αναμένεται να συνεχίσει στη Μαρσέιγ του Αντρέ Βίλας Μπόας με τον οποίο γνωρίζονται από την κοινή τους θητεία στη Ζενίτ.\nΔημοσίευση: 06 Ιούλ 2020, 08:52 Eπιμέλεια: Athletic Radio\n«Το συμβόλαιο του Μαουρίσιο με τον ΠΑΟΚ ολοκληρώνεται στα τέλη αυτού του μήνα και το μέλλον φαίνεται πως θα είναι στη Γαλλία.\nΟ Αντρέ Βίλας Μπόας είναι ο προπονητής της Μαρσέιγ και ήταν ο άνθρωπος που τον πήρε στη Ζενίτ πριν λίγα χρόνια. Μάλιστα, περιμένει την ολοκλήρωση του συμβολαίου για να ζητήσει την απόκτηση του» αναφέρει συγκεκριμένα το δημοσίευμα που φιλοξενεί και δηλώσεις του μέσου του Δικεφάλου.\n«Όταν έμαθα για το ενδιαφέρον αυτό και τη θέληση του να βασιστεί και πάλι στο ποδόσφαιρό μου ήμουν πολύ χαρούμενος. Δούλεψα με τον Αντρέ στη Ρωσία και έχω μείνει εντυπωσιασμένος από τις προπονητικές του ικανότητες. Το να δουλέψω και πάλι μαζί του θα ήταν κάτι που θα ενθάρρυνε με έναν ιδιαίτερο τρόπο.\nΑυτή τη στιγμή παλεύουμε με την ΑΕΚ για την έξοδο στα προκριματικά του Champions League. Είμαι πεπεισμένος ότι στο τέλος θα είμαστε εμείς που θα τα καταφέρουμε. Πρόκειται για την κορυφαίο διασυλλογική διοργάνωση στον κόσμο και να πάμε τον ΠΑΟΚ θα είναι κάτι σπουδαίο για μας» είπε ο 31χρονος άσος.\nΚρούσμα κορωνοϊού στον Παναιτωλικό\nΑυτή είναι η νέα φανέλα του ΠΑΣ Γιάννινα (vid)\n«Συμφώνησε ο Μακέντα με τον Ερυθρό Αστέρα, ασκεί πίεση στον Παναθηναϊκό»\nΠαναθηναϊκός : Βγήκε Covid-free και αρχίζει τις προπονήσεις\n«Η Λεχ Πόζναν ενδιαφέρεται για τον Ζίφκοβιτς»


5 λάθη που καταστρέφουν οποιαδήποτε ημερομηνία - Σχέση - 2020\nΚανείς δεν είναι τέλειος, αλλά αν το ρομαντισμό σας που μόλις ξεκίνησε κατέληξε σε μια δεύτερη ημερομηνία, θα πρέπει να ελέγξετε αν κάνετε τα πάντα σωστά. Έχουμε συγκεντρώσει τα 5 πιο συνηθισμένα λάθη που μπορούν να χαλάσουν ακόμη και μια ημερομηνία όνειρο.\nΗ δουλειά σας μπορεί να μην φαίνεται ενδιαφέρον για εσάς, η φούστα μπορεί να είναι λιπαρή και ίσως να μην γνωρίζετε καθόλου ποια από τις τρεις πιρούνες έχει σαλάτα. Αλλά κανείς δεν πρέπει ποτέ να το γνωρίζει. Μιλώντας για τις αδυναμίες και τις αποτυχίες σας, ζητώντας μια φιλοφρόνηση δεν είναι η καλύτερη τακτική για την πρώτη και ακόμη και τη δεύτερη και την τρίτη ημερομηνία.\nΝα είστε σίγουροι και να επικεντρωθείτε στις θετικές σας ιδιότητες. Βάλτε σε αυτό που αισθάνεστε άνετα στο δρόμο σας σε μια ημερομηνία, ακούστε το αγαπημένο σας τραγούδι. Συμπεριφέρεστε φυσικά. Θυμηθείτε ότι είναι καλύτερο να φανείτε λίγο θλιβερός από έναν διαβόητο ηττημένο.\nΟ σερβιτόρος έχυσε το κρασί στο νέο σας φόρεμα; Ή μήπως καθυστερήσει ο ιππικός σας για πέντε ολόκληρα λεπτά; Αυτό, φυσικά, δυσάρεστο. Αλλά αξίζει πραγματικά να αναστατωθεί και να τεθεί αμέσως η σκηνή; Λίγοι άνθρωποι θα ήθελαν όλο το βράδυ να ακούσουν παράπονα για αδέξια προσωπικό και καυστικά σχόλια γι 'αυτά.\nΠροσπαθήστε να ελέγξετε τον εαυτό σας και να μην πείτε στους άλλους για τις ελλείψεις τους για τουλάχιστον ένα βράδυ. Είναι δύσκολο, αλλά δύσκολα μπορείς να ξεκινήσεις μια σχέση με ένα σκάνδαλο.\nΜια ημερομηνία για μια ημερομηνία\nΜην πηγαίνετε σε ημερομηνίες μόνο επειδή σας άρεσε κάποιον. Σκεφτείτε αν ο δυνητικός τζέντλεμαν σας προσελκύει και αν η βραδιά μαζί του είναι πραγματικά πιο ενδιαφέρουσα από μια αγαπημένη τηλεοπτική εκπομπή ή μια συνάντηση με φίλους.\nΗ χρονολόγηση με όλους σε μια σειρά είναι πολύ κουραστική. Μερικές φορές πρέπει να κάνετε ένα διάλειμμα και να κάνετε ένα διάλειμμα από τη συνεχή αναζήτηση. Έτσι θα είναι πιο εύκολο για εσάς να καταλάβετε τις προτεραιότητές σας και να διαμορφώσετε την εικόνα ενός ιδανικού συνεργάτη.\nΑδεια και κακοί τρόποι\nΕάν φτάνετε κατά λάθος φτάρνισμα κατά τη διάρκεια ενός ρομαντικού δείπνου, μην ανησυχείτε. Αλλά αν μιλήσετε με το στόμα σας γεμάτο και θεωρήστε τις λέξεις "ευχαριστώ" και "παρακαλώ" για να είστε αρχαϊκές, μπορείτε να ξεχάσετε την ανάπτυξη των σχέσεων.\nΗ ευγένεια και οι καλές συνήθειες δεν είναι ποτέ περιττές. Να είστε φιλικοί, να παρακολουθείτε τι και πώς λέτε, μην διακόψετε τον συνομιλητή. Θυμηθείτε, το κύριο πράγμα είναι να δείξετε το καλύτερο.\nΙστορίες για το πρώτο\nΠέσατε τα οστά του πρώην φίλου σας όλη τη νύχτα ή παραπονιέστε για τον τρελό σας γείτονα; Μην εκπλαγείτε αν δεν σας γράφει πλέον. Κανείς δεν του αρέσει τα ψεύδη που απλά τους αφήνουν να διαμαρτύρονται για την αποτυχημένη ζωή τους.\nΣταματήστε να διαμαρτύρονται, γιατί μπροστά σας δεν βρίσκεται ο καλύτερος φίλος, αλλά ίσως ο άνθρωπος των ονείρων σας. Ορίστε τον εαυτό σας ένα στόχο - το βράδυ για να πείτε τουλάχιστον περίπου τρία καλά πράγματα που σας έχουν συμβεί πρόσφατα. Ας είναι και τα μικρά πράγματα.\nΠριν από την επόμενη ημερομηνία, θυμηθείτε αυτή τη λίστα ελέγχου και προσπαθήστε να ακολουθήσετε τις συμβουλές μας. Θα δείτε, η συνέχεια δεν θα διαρκέσει πολύ.\n5 σημαντικές αποχρώσεις της φροντίδας του λαιμού και του ντεκολτέ\nΕάν κάνετε αυτά τα 5 πράγματα, ο άνθρωπος σίγουρα θα σας πει αντίο σε σας.\nΆντρας άποψη: 6 διακριτικές λεπτομέρειες στην ντουλάπα που οδηγούν τους άνδρες τρελό\nΑπορρίψτε αυτά τα 7 πράγματα και θα γίνει μια πανέμορφη γυναίκα.\n5 πιο επιβλαβή σημεία του ζωδιακού κύκλου\n7 καταστάσεις στο σαλόνι ομορφιάς στις οποίες μπορείτε να αρνηθείτε να πληρώσετε\nΤι να φάτε για να χάσετε βάρος: 10 μη τετριμμένα τρόφιμα\n4 λόγοι για τους οποίους κάθε επιτυχημένη γυναίκα ωθεί τους άνδρες μακριά\nΤι είναι "καθαρή ομορφιά" και γιατί όλες οι πλούσιες κυρίες είναι εμμονή με αυτό\nCopyright 2020 \_ none \_ 5 λάθη που καταστρέφουν οποιαδήποτε ημερομηνία


Γιαταγανάκης: “Όχι άλλος Νικοπολίδης ο τερματοφύλακας πρέπει να παίζει” - Peristeri Academies\nΟ Τάκης Γιαταγανάκης ασχολείται κοντά δύο δεκαετίες με την εκγύμναση τερματοφυλάκων. Με την ατζεντα πάντα γεμάτη προπονήσεις, αλλά το ίδιο κι απαράλλαχτο χαμόγελο και κέφι για δουλειά.\nΤα αποτελέσματα της δουλειάς του μιλάνε από μόνα τους για τον προπονητή Γιαταγανάκη, οπότε έχει ιδιαίτερη σημασία το ότι τις περιγραφές συνοδεύει πάντα η επισήμανση “και καλό παιδί”.\nΚαι μπορεί να μην είναι πλέον παιδί, αλλά δεν είναι και σε φάση “αιώνιου εφήβου”. Εύκολα σε παίρνει στο κυνήγι, οπότε ας σταματήσουμε εδώ και να περάσουμε στην ουσία.\n“Περίπου 20 χρόνια βρίσκομαι σε αυτή τη δουλειά, ξεκινώντας τελείως ερασιτεχνικά ενώ έπαιζα ποδόσφαιρο σε μία ομάδα στην Κορινθία, τέταρτη εθνική, έκανα προπόνηση στον Ηλυσιακό. Ήταν τερματοφύλακες τότε ο Δαδινόπουλος, ο Χριστινάκης, ο Γκουντάνας και προπονητής ο Τάκης ο Κυριακού. Μου είπε, θυμάμαι “θέλεις να βοηθήσεις λίγο και τους μικρούς, να τους δείξεις μερικά πράγματα;” κι έτσι ξεκίνησα, για χόμπι σαν να λέμε.\nΛόγω επαγγελματικού φόρτου κάποια στιγμή το σταμάτησα και επανήλθα στον Α.Ο. Περιστερίου πάλι, όταν ξεκίνησε και ο γιος μου να κάνει εκεί προπόνηση. Λίγο πιο επίσημα πλέον, αλλά και με αρκετή ταλαιπωρία, γιατί πήγαινα σε κάθε τμήμα ξεχωριστά. Είχε προπόνηση το παιδικό, με τους τερματοφύλακες του παιδικού, είχε προπόνηση το παμπαιδικό, με τους τερματοφύλακες του παμπαιδικού και πάει λέγοντας.\nΜέχρι που κάποια στιγμή, σε κουβέντα με τον Τάκη τον Μεϊντάνη που ήταν πρόεδρος τότε στον Όμιλο, αποφασίσαμε να ορίσουμε ένα τρίωρο την Παρασκευή ως προπόνηση τερματοφυλάκων και ταυτόχρονα εντάχθηκα και στην πρώτη ομάδα με προπονητή τον Γιάννη τον Αναγνώστου. Ήταν ο πρώτος που ζήτησε προπονητή τερματοφυλάκων και να ξέρεις ακόμη και σήμερα υπάρχουν ομάδες, εδώ στο Περιστέρι για το οποίο συζητάμε, που δεν έχουν γυμναστή τερματοφυλάκων!\nΚι αυτό σε μία εποχή που πλέον η προπόνηση των τερματοφυλάκων είναι τόσο εξειδικευμένη, που διαφοροποιείται ακόμη και από παιχνίδι σε παιχνίδι! Δηλαδή ανάλογα με τον τρόπο παιχνιδιού του αντιπάλου, προσαρμόζεται και η προπόνηση του τερματοφύλακα. Τι φάσεις περιμένεις μέσα στο παιχνίδι, πόσες φορές θα πάρεις τη μπάλα στα πόδια, που θα τη δώσεις, πως θα τη δώσεις…”.\nΗ εξέλιξη είναι δεδομένη σε ό,τι αφορά στο τεχνικό κομμάτι. Στη γενικότερη φιλοσοφία μας έχει αλλάξει κάτι ή ακόμη ζούμε σε εποχές που τερματοφύλακας θα παίξει ο χοντρούλης ή ο λιγότερο ταλαντούχος στις άλλες θέσεις;\n“Σε μία εποχή που υπάρχουν τόσες και αξιόλογες σχολές τερματοφυλάκων, η θέση είναι πλέον ενσυνείδητη επιλογή. Υπάρχουν πολλά παιδιά που θέλουν να γίνουν τερματοφύλακες και αποκτούν και σωστές βάσεις νωρίς,\nΔυστυχώς, δεν το ασπάζονται ακόμη όλες οι ομάδες και θεωρούν πολυτέλεια την ύπαρξη γυμναστή τερματοφυλάκων. Εντάξει, τι να πεις;\nΗ θέση είναι μία, αλλά κάθε ηλικία θέλει διαφορετική προπόνηση. Άλλη προπόνηση έκανα στο παμπαιδικό και το παιδικό χθες, άλλη θα κάνω στο αντρικό και το εφηβικό σήμερα. Έχουν διαφορετικές ανάγκες μέσα στο παιχνίδι, δεν βράζουν στο ίδιο καζάνι. Τα παιδιά έχουν διάθεση και πρέπει να τα βοηθήσουμε. Είναι κρίμα σε μία εποχή που υπάρχει η τεχνογνωσία και διαρκής προοπτική εξέλιξης, να τα αφήνουμε στο έλεος του Θεού. Στην εποχή μου δεν υπήρχαν τέτοια πράγματα. ΚΙ εγώ ήμουν τυχερός, γιατί είχα προπονητή τον Γιώργο τον Βαρλάμο, που ήταν τερματοφύλακας και μου έμαθε τουλάχιστον τα βασικά, για να στέκομαι αξιοπρεπώς κάτω από τα δοκάρια. Και σε μένα και στον Στέργιο και στον Δημητρη τον Αλαφογιάννη που ήμασταν τότε.\nΝαι, υπάρχει ταλέντο. Εδώ στον Ηρακλή που είμαι, έχω -για να μιλήσουμε για μικρές ηλικίες- στα Τζούνιορ δύο παιδιά που είναι εξαιρετικά και με προοπτική εξέλιξης. Στο παιδικό είχα έναν μικρό που τώρα είναι στον Ατρόμητο, τον Γιώργο τον Καναβάκη, επίσης εξαιρετικό τερματοφύλακα. Σου λέω και πάλι όμως, τώρα υπάρχει και η δυνατότητα ενισχυτικής διδασκαλίας πάνω στη θέση, μέσω ιδιωτικών σχολών. Ο Γιώργος που σου είπα προηγουμένως πήγε και στη σχολή του Βασίλη του Αλεξούδη και του Χρυσόστομου του Μιχαηλίδη και βοηθήθηκε επίσης πολύ. Αν το αγαπάς και το κυνηγάς, υπάρχουν και επιλογές και δυνατότητες”.\nΜε δεδομένο λοιπόν ότι ακόμη και σήμερα, αν και όπου υπάρχει γυμναστής τερματοφυλάκων στην ουσία μιλάμε για μία προπόνηση την εβδομάδα και όλες τις άλλες απλά συμμετοχή με την υπόλοιπη ομάδα. Θα συμβούλευες τους νεαρούς τερματοφύλακες να δίνουν ταυτόχρονα το παρών και σε εξειδικευμένες σχολές;\n“Ναι, αλλά με μέτρο. Εγώ θα συμφωνήσω ότι οι δύο ώρες προπόνησης που κάνουμε ενδεχομένως δεν είναι αρκετές. Μην φτάσουμε όμως και στο άλλο άκρο, της υπερπροπόνησης. Εγώ θα έλεγα άλλη μία ημέρα -το πολύ δύο- την εβδομάδα και καλύτερα την ημέρα του ρεπό με την υπόλοιπη ομάδα, να δίνουν το παρών σε μία σχολή.\nΕίχα έναν τερματοφύλακα που είχε γυρίσει όλες τις σχολές, στον Βάντσικ, στον Μουκέα, στον Σαργκάνη, στον Λάμπρου και μου ερχόταν στη δική μας προπόνηση… πεθαμένος. Του είπα “όταν θα έχουμε εμείς προπόνηση, δεν θα πηγαίνεις αλλού. Άμα πηγαίνεις αλλού, δεν θα έρχεσαι σε μένα. Δεν γίνεται να κάνεις δύο προπονήσεις μέσα σε μία ημέρα”.\nΔεν με άκουσε όπως αποδείχθηκε, κάποια στιγμή έπαθε ζημιά και είναι εκτός ποδοσφαίρου ένα χρόνο τώρα!\nΚαι ξαναλέω, για μένα πρέπει να έχει ένας τερματοφύλακας αυτή την ενισχυτική, όπως σωστά το είπες, διδασκαλία σε μία σχολή. Κατ’ αρχήν εκεί υπάρχει όλος ο απαραίτητος εξοπλισμός για την εξειδικευμένη προπόνηση, τον οποίο δεν μπορεί να παρέχει ένας σύλλογος.\nΣε πληροφορώ, ότι σε ομάδα που ήμουν πριν από δέκα χρόνια αγόρασα από την τσέπη μου εξοπλισμό αξίας 2 χιλιάδων ευρώ. Όταν έφυγα από κει, πήγα στον Ατρόμητο και λέω “τι να κάνω όλα αυτά μαζί, εκεί υπάρχουν όλα τα απαραίτητα, άσ’ τα να μπορούν να γυμνάζονται τα παιδιά”. Όταν επέστρεψα στη συγκεκριμένη ομάδα, γιατί με ξαναφώναξαν μετά από κάποια χρόνια, δεν βρήκα απολύτως τίποτε. Είχε γίνει πλιάτσικο κανονικό! Λάστιχα, ελατήρια, βάσεις, δίχτυ επαναφοράς, τραμπολίνο, είχαν γίνει όλα καπνός!\nΤελοσπάντων, για να επιστρέψουμε στο θέμα των σχολών, εκεί υπάρχει ο απαραίτητος εξοπλισμός, όπως υπάρχει και η συνεργασία με πολύ αξιόλογους προπονητές από το εξωτερικό. Τις προάλλες στον Χρήστο τον Λάμπρου είχε έρθει ο προπονητής της Ρεάλ. Ο Γιόζεφ (σ.σ.: Βάντσικ) συνεργάζεται με τις ακαδημίες της Μάιντζ. Κι εγώ σαν προπονητής θα δω κάποια πράγματα και τα παιδιά πολύ περισσότερα.\nΌμως επιμένω, μία σχολή. Για τα αγγλικά πηγαίνει κανείς σε 2 και 3 φροντιστήρια, όχι”.\nΌλα αλλάζουν ταχύτατα γύρω μας. Και το ποδόσφαιρο αλλάζει, έχει αλλάξει δραματικά…\n“Με την πραγματική σημασία της λέξης “δράμα”. Είναι ποδόσφαιρο αυτό το μηχανοποιημένο πράγμα των δέκα ρομπότ, έντεκα με τον τερματοφύλακα, που παρακολουθούμε σήμερα;\nΜε συγχωρείτε, αλλά δεν μου αρέσει. Αυτή η προσπάθεια να πνίξουμε το ατομικό ταλέντο, για να αναδείξουμε την ομαδική προσπάθεια, δεν μπορεί να είναι ούτε μονόδρομος, ούτε αυτοσκοπός.\nΚαι το άσχημο με τα σημερινά παιδιά, είναι ότι δεν υπάρχει η αλάνα της δικής μας εποχής, όπου θα μπορέσουν να παίξουν ξέγνοιαστα και μακριά από περιορισμούς, ώστε να αναπτύξουν το ατομικό ταλέντο, να παίξουν και λίγο όπως γουστάρουν, βρε αδερφέ. Να κάνουν μία ντρίμπλα παραπάνω, ένα σουτ έξω από τα τετριμμένα.\nΣήμερα έχουν τον προπονητή πάνω από το κεφάλι τους, που στο δεύτερο βήμα, τους φωνάζει “πάσα”, “δώσε”. Τώρα οι προπονητές ζητούν ταχύτητα, δύναμη και επικέντρωση σε 1-2 καθήκοντα, ανάλογα με τη θέση. Τέλος. Δεν ξέρω πότε θα τελειώσει και αυτό, γιατί και αυτό θα τελειώσει κάποια στιγμή, αλλά φοβάμαι ότι μέχρι τότε, το ποδόσφαιρο θα έχει χάσει τη μαγεία του”.\nΚαι για τον τερματοφύλακα έχουν αλλάξει οι προϋποθέσεις. Πλέον πρέπει να είσαι πάνω από 1.87, 1.88, για να γίνεις τερματοφύλακας. Τι πράγμα κι αυτό;\n“Φυσική συνέπεια. Όταν πλέον θέση βολής για να τελειώσεις τη φάση, θεωρείται το τετ α τετ, θες απέναντι τερματοφύλακα με όγκο, διαστάσεις. Εκεί βεβαίως που έχουν πρόβλημα, γιατί δεν υπάρχουν πολλοί Νόιερ, είναι όταν πρέπει ο δίμετρος τερματοφύλακας να συμμετέχει στην ανάπτυξη, με τη μπάλα στα πόδια. Γιατί δεν έχει την ευελιξία, την πλαστικότητα του κορμιού και την ταχύτητα του κοντύτερου.\nΌλα ξεκίνησαν από κάποιες μελέτες, σύμφωνα με τις οποίες το ιδανικό ύψος για τον τερματοφύλακα είναι από 1.88 έως 1.95. Αυτό δεν είναι ούτε σωστό, ούτε λάθος. Δεν υπάρχει σωστό και λάθος. Ο 1.80 – 1.85 είναι πιο γρήγορος στις αντιδράσεις του, πιο αλτικός, πιο ταχυδυναμικός. Ο ψηλός υπερέχει στο θέμα των διαστάσεων του όγκου και τον έλεγχο της περιοχής σε ό,τι αφορά στις ψηλές μπαλιές και σέντρες ή κόρνερ. Αλλά ποιος σου εγγυάται ότι ο ψηλός θα έχει και έξοδο;\nΗ έξοδος στον τερματοφύλακα είναι αυτό που λέμε ή την έχεις ή δεν την έχεις. Δύσκολα μαθαίνεται. Και τους φέρνω παράδειγμα τον Ρομπέρτο του Ολυμπιακού, 1.92 ύψος. Έβγαινε; Κι ο Παναγιώτης ο Κελεσίδης, για να πάμε παλιότερα, σε κάθε έξοδο έπαιρνε και 5-6 συμπαίκτες και αντιπάλους παραμάσχαλα. Εμείς πέρσι στον Α.Ο. Περιστερίου είχαμε έναν τερματοφύλακα τον Σκυριώτη, 1.78, 1.79 και σε πληροφορώ ότι δεν έχασε έξοδο σ’ ένα ολόκληρο πρωτάθλημα. Σου ξαναλέω, δεν υπάρχει σωστό και λάθος, ούτε χρυσός κανόνας. Όλα είναι θέμα επιλογής”.\nΕξάλλου αυτό που ζητάνε πλέον οι περισσότερες ομάδες, είναι ο τερματοφύλακας να παίζει μπάλα και εκτός περιοχής του.\n“Σωστό. Επειδή έκατσα αρκετά με δύο ανθρώπους που με βοήθησαν πάρα πολύ ως προπονητή τερματοφυλάκων, τον Παναγιώτη τον Μαλιαρίτση που με πήρε στον Ατρόμητο και τον Βαγγέλη τον Λάππα που ήταν στον Παναθηναϊκό και οι δύο αυτό που μου έλεγαν και το έβλεπα στις προπονήσεις ήταν ΤΑ-ΚΤΙ-ΚΗ.\nΘέλουμε να συμμετέχει ο τερματοφύλακας στο παιχνίδι. Όταν έχεις τερματοφύλακα που παίζει με τα πόδια, είναι 12ος παίκτης, είναι σαν να παίζεις μ’ έναν παίκτη παραπάνω. Δεν είναι τυχαίο που βρίσκεται ο Κάρλος Νάβας στη Ρεάλ. Δεν είναι τυχαίο που ο Γκουαρντιόλα μόλις πήγε στη Σίτι έδιωξε τον Χαρτ.\nΚαι το οξύμωρο με τη μέλέτη που αναδεικνύει ως ιδανικό ύψος το 1.90+, είναι ότι δέχεται πως στο σύγχρονο ποδόσφαιρο πάνω από το 70% των επαφών του τρματοφύλακα με τη μπάλα στη διάρκεια ενός αγώνα, είναι με τα πόδια.\nΌταν άλλαξε ο κανονισμός και δεν μπορούσες πλέον να μπλοκάρεις τη μπάλα από επιστροφή συμπαίκτη, οι προπονητές έβαζαν τους τερματοφύλακες για ένα 10λεπτο στο διπλό να παίξουν μέσα, για να συνηθίσουν την υποδοχή και γρήγορη αλλαγή της μπάλας. Αυτή η αλλαγή στον κανονισμό άλλαξε πολύ τη θέση του τερματοφύλακα”.\nΒλέπουμε προπονητές στις υποδομές που ζητάνε από τον τερματοφύλακα στη φάση της επίθεσης για την ομάδα, να βρίσκονται αρκετά εκτός περιοχής τους, σχεδόν στο μέσο της απόστασης μεγάλης περιοχής και κέντρου. Είναι κι αυτό κομμάτι της εκπαίδευσης, στη συμμετοχή στο παιχνίδι;\n“Εντάξει, στις μικρές ηλικίες δύσκολα θα βρεθεί ο αντίπαλος με βαθμό οξυδέρκειας, αντίληψης αλλά και πόδι, για να πάρει το ριμπάουντ σε μία φάση, να αντιληφθεί πόσο έξω βρίσκεσαι και να σε κρεμάσει από τη σέντρα. Μπορείς να πάρεις ρίσκα, αν και δεν με βρίσκουν 100% σύμφωνο.\nΓια μένα η ιδανική απόσταση από τη μεγάλη σου περιοχή, όταν η μπάλα παίζεται στο τελευταίο τρίτο του γηπέδου, είναι 5-6 μέτρα εκτός. Αλλά και πάλι θα σου πω ότι δεν υπάρχει χρυσός κανόνας. Όπως είπαμε για τον αντίπαλο, το ίδιο ισχύει και για τον τερματοφυλακά σου, ότι έχει δηλαδή να κάνει με τη δική του οξυδέρκεια και την ταχύτητά του. Και βέβαια ο μεγαλύτερος εχθρός σε αυτή την περίπτωση είναι η υπερεκτίμηση των δυνατοτήτων σου”.\nΟ ιδανικός αριθμός καλών τερματοφυλάκων σε μια ομάδα, ποιος είναι;\n“Εννοείς την γκρίνια αυτού που δεν παίζει. Καλοί τερματοφύλακες πρέπει να είναι και οι τρεις. Πολύ καλοί ας είναι οι δύο και ο τρίτος νεαρότερος και εξελίξιμος. Αλλά εδώ θα σου πω, ότι το πόσο καλός είναι ο προπονητής τερματοφυλάκων δεν κρίνεται μόνο από την απόδοση του βασικού, αλλά από την ετοιμότητα (αγωνιστική και ψυχολογική) του δεύτερου και του τρίτου.\nΔεν υπάρχουν πολλοί Νικοπολίδηδες που θα υπομείνουν δέκα χρόνια πάγκου. Σαφώς και εξαρτάται και από την ποιότητα του υλικού σου, αλλά το να καταφερεις να τους έχεις όλους έτοιμους, με όποιο ταβάνι προσφοράς έχει ο καθένας τους, είναι αποκλειστικά δική σου δουλειά και γι’ αυτό πληρώνεσαι εξάλλου.\nΠρέπει να βελτιώνονται κάθε εβδομάδα, πρέπει να είναι έτοιμοι και σωματικά και πνευματικά να ανταποκριθούν στις ανάγκες ενός παιχνιδιού, ακόμη κι αν αυτή η ανάγκη προκύψει πέντε λεπτά πριν το σφύριγμα της έναρξης. Κι αυτό απαιτεί υπομονή, επιμονή, αλλά και ψυχική δύναμη εκ μέρους των παικτών που δεν είναι πρώτη επιλογή στα πλάνα του προπονητή τους. Μην μένουμε όμως εκεί. Ο τερματοφύλακας χρειάζεται παιχνίδια, χρειάζεται περισσότερο από τον καθέναν χρόνο συμμετοχής. Δωστε τους χρόνο.\nΤις προάλλες φάνηκε περίεργο σε όλους που ο τεχνικός του Ολυμπιακού έβαλε μέσα τον Σα, ενώ ήταν σε καλή κατάσταση ο Γιαννιώτης. Και απάντησε πολύ φυσιολογικά «θέλω και τους δύο μου τερματοφύλακες σε καλή κατάσταση”…\nΚαι φαντάζομαι, πρέπει να υπάρχει και πολύ καλή σχέση του προπονητή της ομάδας και του προπονητή των τερματοφυλάκων που είναι άμεσος συνεργάτης του.\n“Σαφέστατα. Μα απ’ αυτό που ζητάει κάθε βδομάδα από την ομάδα του, εξαρτάται και η δουλειά που θα κάνω στον τερματοφύλακα. Στο ξεκίνημα της εβδομάδας θα ερωτηθεί “τι θέλουμε αυτή την εβδομάδα, βάσει του αντιπάλου που αντιμετωπίζουμε;” και ανάλογα θα προσαρμοστεί το πρόγραμμα.\nΤα προηγούμενα χρόνια είχα την τύχη να συνεργαστώ με δύο προπονητές και τον Πιρέλη στο Χαϊδάρι και τον Τάπραντζη στον Α.Ο. Περιστερίου, που αντιλαμβάνονταν πραγματικά τον ρόλο μου, ως άμεσου συνεργάτη. Και συζητούσαμε πολύ για την προπόνηση που θα κάνω, γιατί και οι δύο ήθελαν να τερματοφύλακα να συμμετέχει ενεργά στο παιχνίδι και προπόνηση εστιασμένη στις ανάγκες κάθε παιχνιδιού.\nΑυτή είναι η σωστή σχέση και αυτή θα δημιουργήσει τις απαραίτητες προϋποθέσεις ώστε να είναι επιτυχημένη η συνεργασία”\nΠαρασκευή βράδυ, θα πιάσεις τον προπονητή να του πεις “δεν βλέπω καλά τον Γιώργο αυτή την εβδομάδα, μήπως θα έπρεπε να σκεφτείς να βάλεις τον Γιάννη το Σάββατο”;\n“Το κάνω, αλλά μην γελιόμαστε, η απόφαση είναι του προπονητή. Αυτός κρίνεται κάθε παιχνίδι. Δίνει λόγο στην ομάδα, κρίνει και κρίνεται. Αν εγώ πάω να πω “γνώμη μου είναι να παίξει ο Γιάννης” και παίξει ο Γιάννης και για τον α ή τον β λόγο δεν πάει καλά, τι θα πει ο προπονητής στη διοίκηση “μου είπε ο Τάκης να τον βάλω”;\nΘα του απαντήσουν “κάτσε ρε μεγάλε, εσύ είσαι ο προπονητής, εσύ τους βλέπεις και τους αξιολογείς κάθε μέρα, ο Τάκης τους βλέπει μια φορά την εβδομάδα”. Είναι λοιπόν λεπτή και η δική μου θέση, αλλά σε κάθε περίπτωση οφείλω να μεταφέρω τις διαπιστώσεις μου στον προπονητή. Οπότε, ναι, θα το κάνω. Και στα λάθη είμαι με τους τερματοφύλακες”.\nΏπα, αγγίζεις ευαίσθητο σημείο τώρα. Υπάρχει κι εκείνο το λεπτό σημείο που διαχωρίζει τον προπονητή, από τον “φίλο των παιδιών”. Αν το χάσεις, χάθηκες.\n“Ο τερματοφύλακας ξέρει πότε είμαι φίλος του και πότε είμαι προπονητής του. Όταν τρώμε γκολ, γιατί το γκολ το τρώμε μαζί, το τρώω κι εγώ, δεν το τρώει μόνος του, έχω κι εγώ ευθύνη αν έκανε λάθος. Για να μην σου πω ότι μεγαλύτερη ευθύνη έχω εγώ, παρά αυτός. Ο τερματοφύλακας και ο γυμναστής του είναι ένα πράγμα. Θα συζητήσουν για τα πάντα, για το σχολείο, για τη δουλειά, για γυναίκες, για αυτοκίνητα.\nΠρέπει να ξέρω τι τον απασχολεί, πρέπει να ξέρω τι τον εμποδίζει κάποια στιγμή να είναι 100% συγκεντρωμένος στην προπόνηση και στο ποδόσφαιρο και πρέπει να τον βοηθήσω όταν υπάρχει πρόβλημα, στο μέτρο των δυνατοτήτων μου. Αυτό που λέμε η “μοναξιά του τερματοφύλακα” δεν είναι τυχαίο, ούτε καθ’ υπερβολήν. Είναι πολύ μοναχική η θέση και είναι σημαντικό για τον τερματοφύλακα να ξέρει ότι υπάρχει ένας δικός του άνθρωπος και στα καλά και στα κακά. Κυρίως στα κακά, στα δύσκολα. Και βεβαίως ό,τι συζητάμε, μένει εκεί που το είπαμε. Αν δεν υπάρχει εμπιστοσύνη, χάθηκες”.\nΠώς θα διαχειριστείς όμως τη λύση ενός προβλήματος, όταν ξέρεις ότι εν πολλοίς εξαρτάται και από τον σύλλογο; Δεν θα μεταφέρεις την κουβέντα;\n“Πρώτα θα συζητήσω με τον ποδοσφαιριστή. Αν μου πει “χειρίσου το όπως νομίζεις”, θα κάνω αυτό που πιστεύω σωστό. Όλα είναι θέμα επικοινωνίας.\nΚαι να ξέρεις ότι υπάρχει ιεραρχία στο ποδόσφαιρο. Δεν θα πάω εγώ στη διοίκηση. Εγώ θα μιλήσω με τον προπονητή”.\nΓια τους μεγάλους υπάρχει παράλληλα η δουλειά, οι περισσότεροι δεν ζουν από το ποδόσφαιρο, για τους μικρούς το σχολείο…\n“Και τα δύο έχουν προτεραιότητα. Πρώτη και βασική προτεραιότητα. Δεν σου εξασφαλίζει κανείς ότι θα παίξεις ποδόσφαιρο σε κορυφαίο επίπεδο, γιατί μόνο το κορυφαίο επίπεδο μπορεί να σου προσφέρει μία άνετη ζωή.\nΤρελλαίνομαι όταν μαθαίνω ότι υπάρχουν παιδιά που παραμελούν, ακόμη και παρατάνε το σχολείο για να παίξουν μπάλα. Όπως δεν παύω να ξαφνιάζομαι ευχάριστα, όταν ακούω παιδιά συγκροτημένα, να διαχωρίζουν σωστά τις καταστάσεις. Πρόσφατα μιλούσαμε μ’ ένα κορίτσι του 2002, στη γυναικεία ομάδα του Ατρομήτου και της λέω “Πελαγία, τι σκέφτεσαι για το μέλλον;”. Μου απαντά ορθά κοφτά “Θα πάω στη Ναυτικών Δοκίμων”. “Πώς αυτό;” τη ρωτάω και μου λέει “Πρώτον μου αρέσει και δεύτερον, κάπως πρέπει να ζήσω κι εγώ”. Και πραγματικά χάρηκα και χάρηκα διπλά που το κατάφερε.\nΟ γιος μου δεν ήθελε να πάει αγγλικά. “Θα γίνω ποδοσφαιριστής” μου έλεγε. Η γυναίκα μου, καθηγήτρια αγγλικών, είχε τρελαθεί. Και του λέω μια μέρα “συγγνώμη, αν πας σε μία ομάδα στο εξωτερικό, πώς θα συνεννοείσαι; Θα κουβαλάς από δίπλα μεταφραστή;”. Κι έτσι συνέχισε…\nΜην πάμε μακριά. Βλέπεις σήμερα ανθρώπους 50 και 60 χρόνων που πάνε να τελειώσουν το σχολείο, που μπαίνουν σε πανεπιστήμια με εξετάσεις, κάνουν μεταπτυχιακά, διορθώνουν λάθη και εκπληρώνουν απωθημένα μιας ολόκληρης ζωής. Και θα σταματήσεις εσύ, 16 και 17 χρονών το σχολείο; Σε παρακαλώ…”.\nΠοια είναι η κρισιμότερη ηλικία στην ποδοσφαιρική ανάπτυξη ενός παιδιού;\n“Όλες έχουν τις ιδιαιτερότητές τους και την ιδιαίτερη σημασία τους. Εγώ, λόγω του συστήματος διεξαγωγής, θα ξεχωρίσω την ηλικία που από Τζούνιορ (Κ12), το παιδί πηγαίνει στους Παμπαίδες (Κ14).\nΚι αυτό γιατί από 9Χ9 θα παίζει πλέον 11Χ11 και από το “περιοχή σε περιοχή” περνάει πλέον σε ολόκληρο το γήπεδο. Όταν λοιπόν από 9Χ9 περνάς σε 11Χ11, με τριάντα επιπλέον μέτρα γήπεδο και 10 επιπλέον λεπτά (από 25 λεπτα σε 30λεπτα) αγωνιστικού χρόνου, χρειάζεται δουλειά.\nΔηλαδή, άλλο ποδόσφαιρο έπαιζες τον Ιούνιο και άλλο καλείσαι να παίξεις τον Σεπτέμβριο. Και ο τερματοφύλακας, 12 και 13 ετών, πηγαίνει από το μικρό τέρμα στο κανονικό! Ο 12χρονος να υπερασπιστεί την εστία του αντρικού τέρματος.\nΣτο εξωτερικό δεν υπάρχουν αυτά τα πράγματα. Επειδή είχα την τύχη με τον Ατρόμητο να κάνω αρκετά ταξίδια στο εξωτερικό, υπάρχουν διαβαθμίσεις στις διαστάσεις των τερμάτων ανάλογα με το ηλικιακό κλιμάκιο. Δεν πας κατευθείαν από το μικρό, στο κανονικό. Δεν είναι σοβαρά πράγματα αυτά. Και μετά βλέπεις τα παιδάκια να σουτάρουν όλα ψηλά για να κρεμάσουν τον τερματοφύλακα και κάτι σκορ γουότερ πόλο στα πρωταθλήματα. Κοινή λογική είναι ρε φίλε, γιατί δεν το διορθώνεις;”…\nΞεκινήσαμε να μιλάμε λίγο μετά τις 7.30 και θα μπορούσαμε να μιλάμε μέχρι τα μεσάνυχτα. Αλλά η ώρα ήταν ήδη 9 και οι τερματοφύλακες του Ηρακλή Περιστερίου περίμεναν ήδη στην εστία του ΕΑΚ Ηφαίστου, οπότε η… σεμνή τελετή έλαβε τέλος. Ελπίζουμε να φανεί χρήσιμη…


Δεν θα είναι υποχρεωτική η τρίτη δόση του εμβολίου - Διευκρινίσεις Θεμιστοκλέους\nΔΕΝ ΘΑ ΕΙΝΑΙ ΥΠΟΧΡΕΩΤΙΚΗ Η ΤΡΙΤΗ ΔΟΣΗ ΤΟΥ ΕΜΒΟΛΙΟΥ - ΔΙΕΥΚΡΙΝΙΣΕΙΣ ΘΕΜΙΣΤΟΚΛΕΟΥΣ από Voria.gr article https://www.voria.gr/article/den-tha-ine-ipochreotiki-i-triti-dosi-tou-emvoliou---diefkrinisis-themistokleous Ερωτηθείς για το ενδεχόμενο υποχρεωτικότητας της τρίτης δόσης του εμβολίου, ο κ. Θεμιστοκλέους ξεκαθάρισε πως αυτή τη στιγμή δεν τίθεται τέτοιο ζήτημα 19.09.2021 13:43\n19/09/2021, 13:43 |\nΕρωτηθείς για το ενδεχόμενο υποχρεωτικότητας της τρίτης δόσης του εμβολίου, ο κ. Θεμιστοκλέους ξεκαθάρισε πως αυτή τη στιγμή δεν τίθεται τέτοιο ζήτημα\nΓια την τρίτη δόση του εμβολίου κατά του κορωνοϊού μίλησε ο γενικός γραμματέας Πρωτοβάθμιας Φροντίδας Υγείας, Μάριος Θεμιστοκλέους, ξεκαθαρίζοντας πως «δεν είναι υποχρεωτική».\nΜιλώντας στον ΑΝΤ-1 ο κ. Θεμιστοκλέους είπε ότι κλείονται ραντεβού για την τρίτη δόση και ήδη έχουν εμβολιαστεί γύρω στις 10.000 άτομα. Επανέλαβε δε ότι αύριο Δευτέρα θα υπάρξουν οι επίσημες ανακοινώσεις κατά τη διάρκεια της απογευματινής ενημέρωσης για τα επόμενα βήματα.\nΟπως εξήγησε, θα αφορά άτομα με ένα συγκεκριμένο ηλικιακό όριο και πάνω και θα έχουμε «και ανακοινώσεις για τους υγειονομικούς και για κάποιες άλλες κατηγορίες συγκεκριμένες». Σύμφωνα με ό,τι ανέφερε ο κ. Θεμιστοκλέους, «εκτός από τους ανοσοκατεσταλμένους που είναι σύντομο το χρονικό διάστημα, όλοι οι υπόλοιποι θα πρέπει να είναι από 6-8 μήνες αλλά θα υπάρξουν διευκρινίσεις».\nΤέλος, για τον εμβολιασμό 5-12 ετών, ο κ. Θεμιστοκλέους εξέφρασε πως όταν δοθούν οι εγκρίσεις, θα υιοθετηθούν στο πρόγραμμα. «Δεν αναμένεται πολύ σύντομα», σημειώσε εκτιμώντας πως θα υπάρξουν ανακοινώσεις και αποφάσεις προς το τέλος του 2021 με αρχές του 2022.\nΠοιους αφορά η τρίτη δόση του εμβολίου;\nΈφτασε η ώρα για τη χορήγηση της τρίτης δόσης εμβολίων κατά του Covid-19 σε άτομα ηλικίας άνω των 60 ετών καθώς αύριο, Δευτέρα η κυβέρνηση θα κάνει τις σχετικές ανακοινώσεις. Την εξέλιξη είχε προαναγγείλει ο υπ. Υγείας Θάνος Πλεύρης και επανέλαβε ο γγ Πρωτοβάθμιας Φροντίδας Υγείας, Μάριος Θεμιστοκλέους.\nΠΟΣΟ ΑΠΟΤΕΛΕΣΜΑΤΙΚΟ ΕΙΝΑΙ ΚΑΘΕ ΕΜΒΟΛΙΟ ΣΤΗΝ ΕΛΛΑΔΑ (ΠΙΝΑΚΕΣ)


Επιστρέφει στη φυλακή ο Δημήτρης Ναστούλης – Πλαστό το πιστοποιητικό αναπηρίας - CNN.gr\nΕπιστρέφει στη φυλακή ο Δημήτρης Ναστούλης – Πλαστό το πιστοποιητικό αναπηρίας\n13:54 Κυριακή, 03 Μαρτίου 2019\nΕπιστρέφει στη φυλακή ο ισοβίτης Δημήτρης Ναστούλης, για τον οποίο η εισαγγελική έρευνα κατέληξε ότι αποφυλακίστηκε με πλαστό πιστοποιητικό αναπηρίας.\nΟ Δημήτρης Ναστούλης συνελήφθη από αστυνομικούς στο σπίτι του, στο οποίο βρισκόταν σε περιορισμό μετά την αποφυλάκιση του τον Ιανουάριο του 2018.\nΜετά την άσκηση ποινικής δίωξης σε βάρος του Δημήτρη Ναστούλη, του Άρη Φλώρου και ακόμα 15 εμπλεκομένων για τα πλαστά ιατρικά πιστοποιητικά, με τα οποία, κατά το πόρισμα των εισαγγελέων κατά της Διαφθοράς, άνοιξε η πόρτα της φυλακής για τους δύο κατάδικους, η εισαγγελέας Ελένη Τουλουπάκη διαβίβασε στον εισαγγελέα της Λαμίας τα στοιχεία εκείνα της δικογραφίας που φέρουν τον Ναστούλη να χρησιμοποίησε απόφαση του ΚΕΠΑ άλλης ασθενούς, για να επιτύχει την αποφυλάκιση του.\nΤο Συμβούλιο Εφετών Λαμίας με βούλευμα του ανακάλεσε την αποφυλάκιση του ισοβίτη και διέταξε τον εγκλεισμό του στη φυλακή. Η ανάκληση γίνεται βάσει της νομοθετικής ρύθμισης που ψηφίστηκε το περασμένο φθινόπωρο, βάσει της οποίας ακόμα αν έχει παρέλθει η προθεσμία για την ανάκληση ενός βουλεύματος, αυτό μπορεί να γίνει εάν έχουν προκύψει νέα στοιχεία.\nΣυνήγορος Ναστούλη: Υπαρκτό πρόβλημα υγείας, προσφυγή κατά της απόφασης\nΗ συνήγορος του Δ. Ναστούλη, Βάσω Πανταζή προαναγγέλλει προσφυγή κατά του βουλεύματος που στέλνει πίσω στη φυλακή τον ισοβίτη, υποστηρίζοντας ότι το πρόβλημα υγείας είναι υπαρκτό και θα αποδειχθεί με την πραγματογνωμοσύνη που θα υποβληθεί.\nΣε δήλωση της η κα Πανταζή αναφέρει:\n«Χθες το βράδυ πληροφορηθήκαμε την ανάκληση του βουλεύματος που ανακάλεσε την αποφυλάκιση του εντολέα μου. Η ανάκληση οφείλεται σε νομοθετική παρέμβαση που έγινε πρόσφατα ακριβώς, πιστεύουμε, για τη συγκεκριμένη περίπτωση. Ο εντολέας μου δεν ήταν ποτέ ελεύθερος. Αντιθέτως βρισκόταν σε κατ’ οίκον περιορισμό εκτίοντας με αυτό τον τρόπο το υπόλοιπο της ποινής του χωρίς όλο αυτό το διάστημα να έχει απασχολήσει ποτέ τις αρχές και το γεγονός ότι έχει αποκτήσει ΄μια όμορφη οικογένεια καθιστά μονόδρομο να βρούμε μία νομική λύση. Το πρόβλημα υγείας είναι υπαρκτό και αποδεδειγμένο. Θα ζητήσουμε με νέα στοιχεία, με ιατρική πραγματογνωμοσύνη, την ανάκληση αυτού του βουλεύματος».\nΠυρκαγιά σε σκάφος αναψυχής στη μαρίνα Καλλιθέας\nΓιάννης Μπεχράκης: Όταν «ξεγέλασε» τον θάνατο πριν 19 χρόνια


Αυτό δεν είναι ένα θεατρικό κείμενο: Για την «Εξημέρωση» του Δημοσθένη Παπαμάρκου σε σκηνοθεσία Γεωργίας Μαυραγάνη - ελcblog - drama queen - Θέατρο - Χορός - elculture.gr\nΙανουαρίου 20, 2020 ● drama queen\nΑυτο δεν ειναι ενα θεατρικο κειμενο: Για την «Εξημερωση» του Δημοσθενη Παπαμαρκου σε σκηνοθεσια Γεωργιας Μαυραγανη\nΕάν δεν είχε σαν αφετηρία το προσφυγικό το εγχείρημα και ο συγγραφέας είχε την ανάγκη να αγγίξει αυτό το μεγάλο ζήτημα του θανάτου, θα έγραφε στ΄ αλήθεια αυτό το κείμενο;\nΦωτογραφίες: © Δημήτρης Μιχαλάκης\nΜετά το εξαιρετικό Γκιακ και τις ερεθιστικές Ευμενίδες, περιμέναμε με ιδιαίτερη ανυπομονησία την Εξημέρωση στη Στέγη, τη νέα συνεργασία της σκηνοθέτιδος Γεωργίας Μαυραγάνη με τον συγγραφέα Δημοσθένη Παπαμάρκο. Το αποτέλεσμα όμως απογοητεύει. Η Εξημέρωση είναι μια ακατάληπτη, αδιάφορη, ανιαρή παράσταση βασισμένη σε ένα κείμενο που περισσότερο μοιάζει με ποιητικά γραμμένο –’Ελυτίζει’ σε σημεία– ιστορικό δοκίμιο παρά με θεατρικό έργο.\nΘα αναφέρω την ιστορία συγγραφής του κειμένου, γιατί έχει μια σημασία. Το εγχείρημα ξεκίνησε το 2017 από μια ανάθεση της Πειραματικής Σκηνής του Εθνικού Θεάτρου στη Γεωργία Μαυραγάνη να φτιάξει μια 20λεπτη παράσταση με θέμα το προσφυγικό για το Διεθνές Φεστιβάλ Θεάτρου “The Future of Europe”, στη Στουτγάρδη. Εκείνη ζήτησε από τον Δημοσθένη Παπαμάρκο να συνδράμει στο επίπεδο της συγγραφής ενός κειμένου. Εκείνος δήλωσε ότι τον ζορίζει το προσφυγικό θέμα, γιατί θεωρεί ότι «το έχουν υπερεκμεταλλευτεί και με τρόπο πολύ φτηνό». Και έχει μεγάλο δίκιο. Οι δυο τους συμφώνησαν μήπως το προσεγγίσουν με έναν διαφορετικό τρόπο. Η φετινή παράσταση στη Στέγη έχει σαφώς την αφετηρία της σε αυτήν την πρώτη ανάθεση, αλλά προτείνει στην πραγματικότητα ένα νέο κείμενο, βασισμένο όμως στο ίδιο κόνσεπτ.\nΈτσι, στην προσπάθεια να αποφύγει τη χυδαία εκμετάλλευση ενός επώδυνου θέματος, ο Παπαμάρκος το χρησιμοποιεί ως φόντο για να μιλήσει για τον θάνατο, το πένθος, τους νεκρούς μέσα από ορισμένες μαρτυρίες προσφύγων, αλλά κυρίως μέσα από ιστορικά ντοκουμέντα-γεγονότα. Μετατοπίζει, δηλαδή, την εστίαση, αλλά δεν απαγκιστρώνεται εντελώς από το θέμα. Αναρωτιέμαι, εάν δεν ξεκινούσε το εγχείρημα από το προσφυγικό και ο συγγραφέας είχε την ανάγκη να αγγίξει το μεγάλο ζήτημα του θανάτου, θα έγραφε στ΄ αλήθεια αυτό το κείμενο; Ας κρατήσουμε αυτήν την απορία.\nΤι αφηγείται τελικά όμως η Εξημέρωση; «Εκεί θα με σκότωναν μια φορά, εδώ κάθε στιγμή πεθαίνω», λέει στην έναρξη η μαρτυρία ενός πρόσφυγα. Μια ατάκα-διαβατήριο για τη μετάβαση στην αφήγηση ενός …μάντη. Στο α’ μέρος ο μάντης μιλά για την καταστροφή της Μιλήτου από μια θέση παρατηρητή. Στο β’ μέρος επισκέπτεται τον Κάτω Κόσμο προσπαθώντας να βρει απαντήσεις για την Ιστορία που επαναλαμβάνεται, για τον ίδιο τον θάνατο. Μετά από πολλές, δύσβατες σε επίπεδο κατανόησης, περιπλανήσεις, μια μορφή του λέει ότι στην ουσία δεν υπάρχουν απαντήσεις. Ότι δεν μπορούμε να ξέρουμε τίποτα για τον θάνατο, γιατί ό,τι γνωρίζουμε προέρχεται από τις αφηγήσεις των ζωντανών. Στο τέλος επιστρέφουμε, για κάποιο λόγο, στην αρχαία ελληνική ιστορία, πιο συγκεκριμένα στην ιστορία του Κίμωνα, που, κάπως, υποθέτουμε ότι συνδέεται(;) με αυτήν του μάντη.\nΈνα μωσαϊκό ημιτελών ιδεών, παντελής έλλειψη δράσης, ανυπαρξία ζωντανών προσώπων (αλίμονο εάν η ερμηνεία ενός νεκρού, στον μύθο, προσώπου ισοδυναμεί με θεατρική νέκρα!), μια δραματουργία αποσπασματική, χωρίς διακύβευμα, χωρίς σύγκρουση, χωρίς χιούμορ, χωρίς έρεισμα στο εδώ και το τώρα του θεάτρου, αυτά χαρακτηρίζουν την Εξημέρωση. Βεβαίως, θα μπορούσε να ισχυριστεί κανείς ότι η μορφή ενός κειμένου είναι μόνο η βάση για να επανασυγγράψει ο σκηνοθέτης πάνω του στον δρόμο που έδειξε στην Ελλάδα ο Μιχαήλ Μαρμαρινός με την περίφημη ιδέα του που συνοψίζεται στη φράση «η σκηνοθεσία ως δραματουργία». Και να μην ξεχνάμε ότι η Γεωργία Μαυραγάνη έχει μαθητεύσει δίπλα του και γνωρίζει καλά αυτή τη «μέθοδο». Μόνον που για να δουλέψει οποιαδήποτε επανασυγγραφή, θα πρέπει η πρώτη γραφή να εμπεριέχει μία κεντρική σύγκρουση. Σύγκρουση όμως δεν υπάρχει στην Εξημέρωση. Κι ένας σκηνοθέτης είναι σχεδόν αδύνατον να την εφεύρει, όταν απουσιάζει από τη δραματουργική μήτρα. Η Εξημέρωση μιλά για ιστορικά γεγονότα, αλλά δεν τοποθετεί τον Άνθρωπο απέναντί τους. Η Ιστορία δεν μπορεί να μας αφορά γενικώς ή αφηρημένα στο θέατρο. Μας αφορά, μας συγκινεί, μας παίρνει μαζί της μόνο όταν αντιπαρατίθεται με τις μικροϊστορίες των ανθρώπων.\nΗ Μαυραγάνη παίρνει το αντι-θεατρικό υλικό και φτιάχνει μια multimedia παράσταση που συσκοτίζει ακόμη περισσότερο τα πράγματα. Αρχικά, επιχειρεί να μεταφράσει κομμάτια της εικόνας του βίντεο σε ζωντανή δράση. Στο μεγαλύτερο μέρος της, όμως, η σκηνική της πρόταση αφορά ένα θέατρο σκιών, μάλλον γιατί αυτός ο τρόπος αισθητικά γειτνιάζει στον κόσμο των νεκρών. Ο λόγος ακούγεται αποκλειστικά ηχογραφημένος σε όλη τη διάρκεια της παράστασης, σαν να έρχεται από ένα μακρινό παρελθόν. Οι ηθοποιοί χορογραφούν με το σώμα τους τις λέξεις ή αντιδρούν κινησιολογικά σε όσα βλέπουν ή ακούνε. Σε σημεία δημιουργούνται μια-δυο ποιητικές εικόνες: ένα σχοινί που μοιάζει με παιδική κούνια αλλά ταυτόχρονα θυμίζει και απαγχονισμό, το σκηνικό που από χώρος προβολής θεάτρου σκιών μετασχηματίζεται σε καράβι (σκηνικά: Άρτεμις Φλέσσα). Ως εκεί όμως. Το τραύμα του μάντη, εάν υπάρχει, περνά και δεν ακουμπά. Και μια σειρά από απορίες μας κατακλύζουν: Τι πυροδοτεί την αναζήτηση του μάντη-προφήτη; Τι σχέση έχουν με την αφήγηση η μορφή του Τσε, ο Λένιν στο μαυσωλείο ή το κομμένο κεφάλι του Άρη Βελουχιώτη που βλέπουμε στην οθόνη προς το τέλος; Γιατί η παράσταση κλείνει με τη μαρτυρία ενός πρόσφυγα που επιθυμεί να δωρίσει το σώμα του για ιατρική έρευνα; Και σε τι να αναφέρεται, άραγε, ο τίτλος Εξημέρωση;\nΤην πρόταση της Μαυραγάνη υπηρετούν με συνέπεια οι ηθοποιοί (Νίκος Γιαλελής, Μάνος Πετράκης, Κωνσταντίνα Τάκαλου, Ηλίας Κατέβας, Ελίνα Ρίζου) ανάμεσά τους και η μορφή που ονομάζεται Ξένια Καλογεροπούλου. Και είναι αληθινά κρίμα να βλέπεις αυτήν τη σπουδαία ερμηνεύτρια να συμμετέχει σε αυτήν την ατυχή στιγμή μιας δημιουργού, που έχει καταφέρει στο παρελθόν να μας συμπαρασύρει σε ένα συναρπαστικό θέατρο διανοητικής και συναισθηματικής εμπλοκής (βλέπε Γκιακ, Από πρώτο χέρι–μια παράσταση για τα καπνά, Οι αναστατώσεις του οικότροφου Τέρλες, Το γήρας-Ένα χορικό).\nΕν κατακλείδι: το να έχει δείξει κανείς σπουδαία δείγματα λογοτεχνικής γραφής, δεν σημαίνει αναγκαστικά ότι μπορεί και να γράψει για το θέατρο. Η πρώτη απόπειρα του Δημοσθένη Παπαμάρκου στη θεατρική γραφή πέφτει στο κενό. Έχω την αίσθηση όμως ότι η πτώση αυτή μπορεί και να σχετίζεται με την εκκίνηση του εγχειρήματος. Γιατί η Εξημέρωση φαίνεται ότι είναι ένα κείμενο που δεν προέκυψε από οργανική ανάγκη, ένα κείμενο, με έναν τρόπο, (εκ)βιασμένο. Είναι σαφέστατα σημαντικό να δοκιμάζονται οι συγγραφείς. Είναι ακόμη πιο σημαντικό να γίνονται παραγγελίες από θεατρικούς οργανισμούς. Ωστόσο, οι τελευταίες οφείλουν να αφουγκράζονται την ανάγκη ενός συγγραφέα. Και, φυσικά, και ο ίδιος να ακούει την εσωτερική του φωνή. «Να γράφεις, γιατί κάτι βγαίνει αβίαστα από την ψυχή σου» λέει ο Τσέχοφ δια στόματος του Κόστια στον Γλάρο. Διαβάζοντας το Γκιακ, αισθάνεσαι αυτήν τη ρέουσα φλόγα ενός συγγραφέα πηγαίου, τολμηρού, σε στιγμές ιδιοφυούς. Βλέποντας το θεωρητικό κατασκεύασμα με τη μορφή παραβολής στην Εξημέρωση, νιώθεις τα ‘κρατήματα’, αντιλαμβάνεσαι την αγωνία μιας ‘σωστής’ αφήγησης και νοσταλγείς απελπισμένα τον συγγραφέα του συγκλονιστικού (και θεατρικότατου) Νόκερ. Δύσκολη γλώσσα η θεατρική γραφή. Άβυσσος η άτιμη η πένα.\nΕξημέρωση | 16 – 26 Ιανουαρίου 2020 | Στέγη Ιδρύματος Ωνάση\ntags / drama queen / ελcBlog / Θέατρο - Χορός / Γεωργία Μαυραγάνη / Δημοσθένης Παπαμάρκος / Εξημέρωση / Κριτική / Ξένια Καλογεροπούλου / Στέγη Ιδρύματος Ωνάση\nΙανουαρίου 23, 2020 at 1:32 pm\nΠερι τι η ειρωνεία; Απόλυτοι χαρακτηρισμοί που δεν αρμόζουν σε μια κριτική θεάτρου, περισσότερο φαίνεται σαν μια προσπάθεια αποθάρρυνσης των συντελεστών. Λίγες φορές έχω ενοχληθεί ως θεατής απο μια θεατρική κριτική.


ΕΟΔΥ: Πού γίνονται δωρεάν rapid test σήμερα - 18.06.2021, Sputnik Ελλάδα\nΜαζικά διεξάγονται και σήμερα Παρασκευή δωρεάν rapid tests σε πάρα πολλές περιοχές της Ελλάδας. Δείτε αναλυτικά τις περιοχές που γίνονται τα τεστ. 18.06.2021, Sputnik Ελλάδα\nΔωρεάν τεστ διεξάγονται σήμερα Παρασκευή 18 Ιουνίου από Κινητές Ομάδες Υγείας (ΚΟΜΥ) του Εθνικού Οργανισμού Δημόσιας Υγείας (ΕΟΔΥ). Οι μονάδες θα βρίσκονται σε κεντρικά σημεία σε ολόκληρη την επικράτεια, όπου θα πραγματοποιούνται δωρεάν rapid tests για όλους τους ενδιαφερόμενους πολίτες. Τα σημεία που γίνονται τα τεστ είναι τα ακόλουθα:\nεοδυ, κορονοϊός, κορονοϊός ελλάδα, rapid test\nΜαζικά διεξάγονται και σήμερα Παρασκευή δωρεάν rapid tests σε πάρα πολλές περιοχές της Ελλάδας. Δείτε αναλυτικά τις περιοχές που γίνονται τα τεστ.\nΔωρεάν τεστ διεξάγονται σήμερα Παρασκευή 18 Ιουνίου από Κινητές Ομάδες Υγείας (ΚΟΜΥ) του Εθνικού Οργανισμού Δημόσιας Υγείας (ΕΟΔΥ). Οι μονάδες θα βρίσκονται σε κεντρικά σημεία σε ολόκληρη την επικράτεια, όπου θα πραγματοποιούνται δωρεάν rapid tests για όλους τους ενδιαφερόμενους πολίτες.\nΔ. Πυλαίας-Χορτιάτη, πάρκο έναντι δημαρχείου επί της οδού Δημοκρατίας, Ασβεστοχώρι, 10:00 - 15:00\nΔ. Καλαμαριάς, στην πλατεία Δημαρχείου, στον Πεζόδρομο,10:00 - 15:00\nΔ. Θέρμης, στην κοινότητα Βασιλικών , 10:00 - 15:00\nΔ. Ν. Χαλκηδόνας , ΚΑΠΗ Αγίου Αθανασίου , 10:00 - 15:00\nΔ. Ωραιοκάστρου, μπροστά στο δημαρχείο Ωραιοκάστρου , 10:00 - 15:00


ΔΙΑΦΟΡΑ : ΚΡΥΣΤΑΛΛΟΙ AQUAPERLA\nΒρίσκεστε εδώ: Αρχική » e-Shop » ΔΙΑΦΟΡΑ » ΚΡΥΣΤΑΛΛΟΙ AQUAPERLA\nΚρύσταλλοι αποθήκευσης νερού.\nΣυσκευασία: Σακουλάκι 250 γραμμάρια\nΈως 25 μέρες χωρίς πότισμα. Έως 70% λιγότερο πότισμα.\nΔένδρα και θάμνοι (στο χώμα ή σε γλάστρα)\nΑ. Πριν τη φύτευση: Ανακατέψτε στο μεταφυτευτικό χώμα την κατάλληλη ποσότητα κρυστάλλων (10-15 γραμμάρια ή 1-1,5 κουτάλια σούπας ανά 10 λίτρα χώματος) στη συνέχεια ακολουθεί η συνηθισμένη φύτευση και πλούσιο πότισμα. Ποτίστε και δεύτερη φορά μετά από 1-2 ώρες.\nΒ. Σε είδη φυτεμένα φυτά: Σκαλίστε όσο το δυνατόν πιο βαθιά (20-25 εκ) γύρο από τον κορμό των φυτών και τοποθετήστε τους κρυστάλλους (10 γραμμάρια ή 1 κοφτή κουταλιά σούπας ανά γλάστρα μετρίου μεγέθους ή 200-300 γραμμάρια ανά τετραγωνικό. ) και ποτίστε άφθονα. Ποτίστε και δεύτερη φορά μετά από 1-2 ώρες. Διπλασιάζοντας την ποσότητα κρυστάλλων δημιουργούμε δεξαμενή νερού για αυτονομία χωρίς πότισμα των φυτών για περισσότερες από 20 ημέρες κατά τους θερινούς μήνες των διακοπών.\nΕφαρμογή σε γκαζόν: Ανακατέψτε πριν τη σπορά τους κρυστάλλους σε βάθος 10-15 εκατοστά ( 50-100 γραμμάρια ανά τετραγωνικό). Σε ήδη εγκατεστημένα γκαζόν σκορπίστε 50-80 γραμμάρια ανά τεραγονικό αφού προηγουμένως εξαερώσετε ελαφρώς και ποτίστε άφθονα. Ποτίστε και δεύτερη φορά μετά από 1-2 ώρες.\nΛΑΣΤΙΧΑΚΙΑ ΟΠΩΡΟΚΗΠΕΥΤΙΚΩΝΕΝΤΟΜΟΠΑΓΙΔΑ - ΔΑΚΟΠΑΓΙΔΑ ANEL


On-Line Gadgets: Gadget Life eShop: ΤΟ ΕΠΙΒΛΗΤΙΚΟ ΒIG BEN ΣΕ ΜΙΑ ΑΠΙΘΑΝΗ ΤΡΙΣΔΙΑΣΤΑΤΗ ΜΟΡΦΗ!: puzzle, big ben, London, gadgetlife, παιχχνίδια, Λονδίνο, τρισδιάστατα παζλ,\nΤΟ ΕΠΙΒΛΗΤΙΚΟ ΒIG BEN ΣΕ ΜΙΑ ΑΠΙΘΑΝΗ ΤΡΙΣΔΙΑΣΤΑΤΗ ΜΟΡΦΗ!\n3D Big Ben Puzzle [ID:5642]\nΈχετε τη λαχτάρα να ταξιδέψετε σε όλο τον κόσμο, αλλά σας λείπει ο χρόνος και το κατάλληλο - one way κατά προτίμηση - εισιτήριο. Έχετε ακούσει το ρητό που λέει πως αν δεν πάει ο Μωάμεθ στο βουνό, πάει το βουνό σε εκείνον; Φέρτε, λοιπόν, και σεις τα κυριότερα μνημεία που αποτελούν τα αξιοθέατα από τις πιο πολυσυζητημένες πόλεις στον κόσμο σπίτι σας και καμαρώστε τα στην σούπερ εντυπωσιακή τρισδιάστατή τους μορφή! Με μια μικρή λεπτομέρεια όμως: θα πρέπει να τα συναρμολογήσετε πρώτα, αφού πρόκειται για τα πιο απίθανα 3D puzzles!\nΜην σας ανησυχεί όμως καθόλου αυτό, αφού τα καταπληκτικά αυτά αντίγραφα των μνημείων υπό τη μορφή puzzles συναρμολογούνται πανεύκολα (απλά ενώνετε τα ήδη κομμένα κομμάτια), χωρίς να απαιτούν κόλλα ή άλλα εργαλεία και κυρίως χωρίς να προκαλούν καμία ακαταστασία! Έτσι, λοιπόν, μετά από 1.5 με 3 ώρες, ανάλογα με την άνεση που έχετε και σεις με τα puzzles, έχετε έτοιμα τα πιο θαυμαστά διεθνή μνημεία σε μικρογραφία! Και το καλύτερο είναι πως αυτά τα παζλ, μόλις τα ολοκληρώσετε δε θα θέλετε να τα κρύψετε ξανά στο κουτί, αλλά να τα επιδείξετε περήφανα σαν μια αξιοζήλευτη κατασκευή! Με τέτοια εντυπωσιακή παρουσία και τόσες εύστοχες λεπτομέρειες, τα 3D puzzles ταιριάζουν παντού περίφημα!\nΤο επιβλητικό Big Ben. Δεσπόζει εδώ και 150 περίπου χρόνια στη βόρεια πλευρά του παλατιού του Westminster στο Λονδίνο και ανήκει στο τρίτο ψηλότερο ρολόι του κόσμου! Οι περισσότεροι πιστεύουν λανθασμένα πως το όνομα «Big Ben» περιγράφει το ρολόι, στην πραγματικότητα όμως έτσι αποκαλείται η καμπάνα που βρίσκεται μέσα του! Αν σας συναρπάζει, λοιπόν, η αξιοθαύμαστη δομή του φτιάξτε το και σεις μόνοι σας σε απίθανη, τρισδιάστατη μορφή!\nΕίτε βαρεθήκατε, λοιπόν, τα συμβατικά παζλ είτε είστε λάτρεις των μνημείων (είτε και τα δύο), συνδυάστε την επιμορφωτική διασκέδαση με τη δημιουργική διακόσμηση του χώρου σας, κατασκευάζοντας τα πιο αριστοκρατικά αντίγραφα από τα πασίγνωστα αυτά διεθνή αξιοθέατα σε καταπληκτική, 3D μορφή! Χάρη στις τρεις διαστάσεις των μοναδικών αυτών puzzles, το μεγαλείο των διάσημων μνημείων που αντιπροσωπεύουν ζωντανεύει μαγικά και βρίσκει μια θέση στα καλύτερα καθιστικά!\nΚάντε, λοιπόν, δικό σας ένα εικονικό σύμβολο της Μεγάλης Βρετανίας στην πιο πρωτότυπη μορφή!\nΠανέμορφα τρισδιάστατο παζλ του θρυλικό Big Benl!\nΔεν προκαλούν καμία ακαταστασία και δε χρειάζονται ούτε κόλλα ούτε άλλα εργαλεία για τη συναρμολόγηση!\nΑποτελούνται από έτοιμα, διαφορετικά κομμάτια που δένουν μεταξύ τους και δημιουργούν υπέροχα τρισδιάστατα αντίγραφα από τα διάσημα αξιοθέατα!\nΤα κομμάτια αυτά είναι ήδη κομμένα και περιέχονται σε διάφορες σελίδες –απλά τραβήξτε τα για να βγουν!\nΗ συναρμολόγησή τους θα σας πάρει από 90- 200 περίπου λεπτά ανάλογα με το πόσο εξοικειωμένοι είστε ενικά με τα puzzles και δη τα τρισδιάστατα!\nΔιαστάσεις: Big Ben: 52 x 12 x 12 εκ.


Pop Up: Η Ηλιάνα με κομμένο χαμόγελο αποκάλυψε πως η Έλενα Χριστοπούλου... - News - Youweekly\nPop Up: Η Ηλιάνα με κομμένο χαμόγελο αποκάλυψε πως η Έλενα Χριστοπούλου...\nNews 19.11.2020 15:01\nΣτο σημερινό Pop Up, η Ηλιάνα Παπαγεωργίου θέλησε να κάνει μία μεγάλη αποκάλυψη για την Έλενα Χριστοπούλου. Η παρουσιάστρια, με κομμένο το χαμόγελο ξεκαθάρισε ποιο πρόκειται να είναι το τηλεοπτικό μέλλον της μάνατζέρ της.\nΣυγκεκριμένα, η Ηλιάνα Παπαγεωργίου αναφέρθηκε στην πρόταση που είχε γίνει στην Έλενα Χριστοπούλου για την εκπομπή Makeover του ΣΚΑΪ, ξεκαθαρίζοντας πως δε θα βρίσκεται τελικά στην παρουσίασή της.\nΑυτή την αποκάλυψη έκανε στο Pop Up η Ηλιάνα Παπαγεωργίου για την Έλενα Χριστοπούλου\nΗ νέα κριτής του GNTM 3, Ζενεβιέβ Μαζαρί φιλοξενήθηκε σε μία διαδικτυακή εκπομπή και μεταξύ άλλων αποφάσισε να απαντήσει ανοιχτά για την πολυσυζητημένη αποχώρηση της Ηλιάνας Παπαγεωργίου καθώς και της Έλενας Χριστοπούλου από το ριάλιτι.\nΗ Ζενεβιέβ, δήλωσε ότι στεναχωρήθηκε με την απουσία της Ηλιάννας Παπαγεωργίου από το φετινό GNTM και ότι της λείπει και η Έλενα Χριστοπούλου επαγγελματικά ενώ απάντησε με ποιόν από τους υπόλοιπος κριτές του GNTM θα μπορούσε να περάσει μαζί ένα μήνα καραντίνα.\n«Στεναχωρήθηκα γιατί είμαστε μία παρέα ανθρώπων που δενόμαστε πάρα πολύ. Με την Ηλιάνα στεναχωρήθηκα γιατί είναι ένα πανέμορφο πλάσμα. Καταλαβαίνω ότι είναι αλλιώς να έχεις δική σου εκπομπή. Δεν την έχω δει στο Pop Up. Η Έλενα Χριστοπούλου μου λείπει επαγγελματικά πολύ, αλλά μιλάμε». είπε χαρακτηριστικά η art director.\n«Καραντίνα θα έκανα με την Βίκυ Καγιά, θα τσακωνόμασταν σίγουρα για τη φασίνα», κατέληξε.


Παναθηναϊκός: Ναι, ο Καρλίτος είναι Majestic! (vids&pic) | Novasports\nΑπό την Πολωνία στην Ελλάδα της καραντίνας, στον Παναθηναϊκό του Πογιάτος και του Μπόλονι και τώρα στη Λεωφόρο με Γιοβάνοβιτς, ο "μπαμπάς" Καρλίτος διάγει τη δεύτερη νιότη του με "ρυθμούς Βαζέχα".\nΑπό τη στιγμή που ήρθε στον Παναθηναϊκό άπαντες περίμεναν την ενεργοποίησή του. Στα γκολ. Ωστόσο η περσινή, γεμάτη προβλήματα σεζόν, παρέσυρε τον Καρλίτος στη γενική μετριότητα του club. Οι βιαστικοί έσπευσαν να τον χαρακτηρίσουν “τελειωμένο”. Ο ίδιος ο Μπόλονι δεν τον εμπιστεύτηκε, ενώ φυσικά κανένα πλάνο που θα τον εκμεταλλευόταν δεν εκπόνησε ποτέ ο αμυντικολάγνος Ρουμάνος τεχνικός.\nΤα δύο γεγονότα που του άλλαξαν τη ζωή\nΟ Ισπανός επιθετικός έδειχνε απογοητευμένος. Ωστόσο δύο περιστατικά το καλοκαίρι του άλλαξαν κυριολεκτικά τη ζωή. Το ένα είναι η γέννηση των δίδυμων κοριτσιών του, τα οποία επανέφεραν το χαμόγελο στα χείλη του. Το άλλο ήταν η πρόσληψη του Ιβάν Γιοβάνοβιτς από τον Παναθηναϊκό. Το γεγονός ότι ο Σέρβος τεχνικός ουδέποτε έθεσε ως προτεραιότητα την απόκτηση φορ σημαίνει πολλά. Τα πάντα μάλλον.\nΟ Καρλίτος ένιωσε αυτομάτως και πάλι σημαντικός. Τί κι αν στο “Τριφύλλι” μετά τη φυγή του Καμπετσή υπάρχουν μόλις τρεις επιθετικοί και με τον τραυματισμό του Μακέντα μόλις δύο; Ο Γιοβάνοβιτς έδειξε απεριόριστη εμπιστοσύνη στον Καρλίτος (και στον Ιωαννίδη) κι εκείνος του το ανταποδίδει στο γήπεδο. Αναρωτιέστε πως;\nΚαρλίτος σε ρυθμούς Βαζέχα\nΜε το πιο παραγωγικό ξεκίνημα της καριέρας του. Για πρώτη φορά πετυχαίνει 7 γκολ τις πρώτες έξι αγωνιστικές. Ενώ έχει συμμετοχή και σε άλλα δύο γκολ με ασίστ, κι έχει κερδίσει κι ένα πέναλτι. Ο ρυθμός αυτός είναι “ρυθμός Βαζέχα” και όλοι στο Κορωπί εύχονται να συνεχίσει έτσι.\nΜάλιστα στο ματς με τον Ιωνικό, πέτυχε το πρώτο του “πράσινο” χατ τρικ και πρώτο του μετά από τρία χρόνια. Τελευταία φορά ήταν με τη φανέλα της Βίσλα Κρακοβίας, απέναντι στην Σλασκ Βρότσλαβ τον Μάρτιο του 2018. Εκείνη τη σεζόν είχε βγει πρώτος σκόρερ στην Πολωνία με 24 γκολ. Αν συνεχίσει έτσι, δεν αποκλείεται φέτος να περάσει αυτό το νούμερο.\nΟύτε ο… Διαμαντίδης τέτοια ποσοστά\nΤα 7 γκολ του, τα έχει πετύχει μετά από 10 τελικές προσπάθειες, οι 9 εκ τω οποίων είναι στο στόχο. Ούτε ο Διαμαντίδης στα δίποντα δεν είχε τέτοια ποσοστά ευστοχίας. Σε αυτό έχει συμβάλλει τα μέγιστα ο Ιβάν Γιοβάνοβιτς, ο οποίος αφενός του έχει δώσει περισσότερες ελευθερίες σε σχέση με πέρσι, ενώ και η στρατηγική του Παναθηναϊκού τον φέρνει πιο κοντά στην αντίπαλη εστία και δεν αναλώνεται μόνο στα ανασταλτικά του καθήκοντα στη μεσαία γραμμή.\nΑυτά του τα επιτεύγματα έχουν αρχίσει και κάνουν την Ευρώπη να ασχολείται με τον Καρλίτος. Βλέπετε, μόνο οι Χάαλαντ, Λεβαντόφκσι και Μπενζεμά έχουν περισσότερα γκολ από τον Καρλίτος, εννιά τον αριθμό. Εννιά πάντως θα μπορούσε να είχε και ο Καρλίτος αν είχε εκτελέσει τα δύο πέναλτι που έχει κερδίσει ο Παναθηναϊκός, αλλά ως “Μεγαλοπρεπής” που είναι τα έδωσε στους νεοφερμένους Βιτάλ και Παλάσιος για να πάρουν κι αυτοί τα πάνω τους. Ξέρει άλλωστε ο ίδιος πως αν είναι ανεβασμένοι οι συμπαίκτες του, τότε θα βοηθηθεί και αυτός.\nΤο μέλλον του ο ίδιος τον βλέπει στον Παναθηναϊκό. Δεν είναι τυχαίο ότι τόσο η “πράσινη” ΠΑΕ όσο και ο ίδιος απέρριψαν πρόταση της Όσιεκ ύψους 400.000 ευρώ το περασμένο καλοκαίρι. Ο Γιοβάνοβιτς και ο Ισπανός φορ πίστευαν πως θα ανέβει η απόδοσή του και κατά συνέπεια η χρηματιστηριακή του αξία στα επίπεδα που ήταν στην Πολωνία, δηλαδή στα 2 εκατομμύρια ευρώ.\nΌπως και να’χει ο Καρλίτος επιβεβαιώνει τους λόγους για τους οποίους εξ αρχής ήρθε στον Παναθηναϊκό, αλλά και τον λόγο για τον οποίο το ψευδώνυμο “Majestic” συνοδεύει τον λογαριασμό του στο instagram. Ναι, ο Καρλίτος είναι “Μεγαλοπρεπής”.


Αρχική » Ειδήσεις » Νέες διοικήσεις σε ΟΠΕΚΕΠΕ, ΕΛΓΑ, ΕΛΓΟ και ΕΦΕΤ\nΤις νέες διοικήσεις των εποπτευομένων από το υπουργείο Παραγωγικής Ανασυγκρότησης οργανισμών, ανακοίνωσε νωρίτερα σήμερα ο αναπληρωτής υπουργός Βαγγέλης Αποστόλου.\nΣτο επόμενο χρονικό διάστημα θα ακολουθήσουν ξεχωριστές παρουσιάσεις των στόχων και των προοπτικών τους.\nΕιδικότερα, στον Οργανισμό Πληρωμών και Ελέγχου Κοινοτικών Ενισχύσεων και Εγγυήσεων (ΟΠΕΚΕΠΕ) πρόεδρος τοποθετείται ο καθηγητής του Παντείου Αντώνης Μωϊσίδης, α' αντιπρόεδρος η γεωπόνος Ειρήνη Κατσινοπούλου, β' αντιπρόεδρος η κ. 'Αννα Μαρία Γιάντση και γενικός διευθυντής ο κ. Γιώργος Αποστολάκης.\nΣτον ΕΦΕΤ παραμένει πρόεδρος ο κ. Ιωάννης Τσιάλτας και στη θέση του αντιπροέδρου τοποθετείται η κ.Φωτεινή Αθανασοπούλου. Τέλος, στο Ινστιτούτο Γεωπονικών Επιστημών πρόεδρος αναλαμβάνει ο κ. Θανάσης Σαπουνάς.


Παραιτήθηκε γιατί ήταν "αποτυχημένος", διαρρέουν τώρα κυβερνητικοί παράγοντες!\nΟ Α. Πεπονής αναλαμβάνει νέος υπουργός Δικαιοσύνης\n- Το χρονικό της σύγκρουσης μεταξύ Λιβάνη - Κουβελάκη,η οποία κατέληξε στην παραίτηση του δεύτερου, ξεκίνησε την περασμένη Δευτέρα μετά από οξύτατο επεισόδιο που σημειώθηκε στη Βουλή. Ο πρώην υπουργός... - 9/2/1995"/>\n- Το χρονικό της σύγκρουσης μεταξύ Λιβάνη - Κουβελάκη,η οποία κατέληξε στην παραίτηση του δεύτερου, ξεκίνησε την περασμένη Δευτέρα μετά από οξύτατο επεισόδιο που σημειώθηκε στη Βουλή. Ο πρώην υπουργός... - 9/2/1995" /> Το χρονικό της σύγκρουσης | ΠΟΛΙΤΙΚΗ | ΡΙΖΟΣΠΑΣΤΗΣ\nΠέμπτη 9 Φλεβάρη 1995\n"Παράκεντρα" εξουσίας καταγγέλλει ο Γ. Κουβελάκης, ο οποίος βάλλει κατά του Αντ. Λιβάνη στην επιστολή παραίτησής του\nΤο χρονικό της σύγκρουσης μεταξύ Λιβάνη - Κουβελάκη,η οποία κατέληξε στην παραίτηση του δεύτερου, ξεκίνησε την περασμένη Δευτέρα μετά από οξύτατο επεισόδιο που σημειώθηκε στη Βουλή. Ο πρώην υπουργός Δικαιοσύνης κατηγόρησε τον υφυπουργό παρά τω πρωθυπουργώ για "παρέμβαση στο έργο του" την οποία "δεν μπορεί πλέον να ανεχτεί".Οπως μεταφέρεται από το περιβάλλον του πρώην υπουργού, η αρχική αντίδραση του Αντ. Λιβάνη υπήρξε έντονη, γεγονός που - κατά τις ίδιες πηγές - οδήγησε τον Γ. Κουβελάκη να του αντιτάξει ότι "γνωρίζει" το περιστατικό της συνάντησης του πρώην αρχιφύλακα Κορυδαλλού Α. Αραβαντινού με βαρυποινίτη στις φυλακές Αλικαρνασσού. Συνάντηση που, όπως υποστηρίζεται, πραγματοποιήθηκε έπειτα από εντολή του υφυπουργού και χρησιμοποιείται ως αποδεικτικό στοιχείο της παρέμβασης του υφυπουργού σε θέματα αρμοδιοτήτων του Γ. Κουβελάκη, αλλά και "προστασίας" των διαφόρων κυκλωμάτων από κυβερνητικούς χώρους, δεδομένου ότι ο Αραβαντινός βρίσκεται σε διαθεσιμότητα μετά από απόφαση του υπουργού Δικαιοσύνης. Οσο για την επαφή Αραβαντινού - βαρυποινίτη επιβεβαιώθηκε και από δηλώσεις του πρώτου, ο οποίος ισχυρίστηκε ότι δεν ενεργούσε κατ' εντολή του Αντ. Λιβάνη αλλά πως η συνάντησή του με τον φυλακισμένο ήταν "τυχαία", κατά τη διάρκεια παρουσίας του στις φυλακές για συνδικαλιστικούς λόγους.\nΚύκλοι προσκείμενοι στον υπουργό Δικαιοσύνης υποστηρίζουν ότι κατά τη διάρκεια του επεισοδίου Κουβελάκη - Λιβάνη, ο δεύτερος τελικά παραδέχτηκε ότι ο Αραβαντινός είχε σταλεί από τον ίδιο στη συνάντηση με τον Γιουγκοσλάβο κατάδικο Baldic Danilo για λόγους που άπτονται του "δημοσίου συμφέροντος". Οι ίδιοι κύκλοι δεν απέφευγαν να προχωρήσουν σε κάποιους παραλληλισμούς, λέγοντας ότι για την αποφυλάκιση του γνωστού από τις τηλεφωνικές του επικοινωνίες με τον Αραβαντινό, Ζεκερίδη (βαρυποινίτης με την κατηγορία του εμπόρου ναρκωτικών), είχε γίνει επίκληση, και πάλι, λόγω "δημοσίου συμφέροντος"... Οσο για τον βαρυποινίτη στις φυλακές Αλικαρνασσού, φέρεται να έχει διασυνδέσεις με μυστικές υπηρεσίες, ενώ καλά πληροφορημένες πηγές έλεγαν ότι αντικείμενο της επαφής Αραβαντινού ήταν η συγκομιδή πληροφοριών σχετικά με την τρομοκρατία, οι οποίες θα μεταφέρονταν σε υψηλά ιστάμενο πρόσωπο.\nΘα πρέπει δε να σημειωθεί ότι, από πλευράς του περιβάλλοντος Λιβάνη, σημειωνόταν ότι οι κατηγορίες κατά του υφυπουργού είναι ανυπόστατες. Ωστόσο δεν παραλειπόταν να σημειωθεί ότι ακόμα και να υπήρξε προσπάθεια του Αντ. Λιβάνη να πάρει πληροφορίες για τη δράση τρομοκρατικών κυκλωμάτων, αυτό δεν αποτελεί κατηγορία, δεδομένου ότι ο υφυπουργός έχει υπό την ευθύνη του την ΕΥΠ.\nΑνεξέλεγκτα "κέντρα" και\nΧτες και αφού το θέμα πήρε τεράστιες διαστάσεις ο Γ. Κουβελάκης συναντήθηκε με τον πρωθυπουργό στον οποίο και υπέβαλε την παραίτησή του. Σύμφωνα με το περιβάλλον του, ο Α. Παπανδρέου προσπάθησε να τον μεταπείσει αλλά ο Γ. Κουβελάκης έθεσε ως όρο για την παραμονή του στην κυβέρνηση "δημόσια δήλωση του Α. Παπανδρέου ότι είναι με το μέρος του".Πράγμα που αρνήθηκε ο πρωθυπουργός με αποτέλεσμα η παραίτηση να γίνει αποδεκτή. Λίγο αργότερα ο Γ. Κουβελάκης έδωσε στη δημοσιότητα την επιστολή της παραίτησής του, στην οποία μεταξύ άλλων αναφέρεται:\nΣτη "δράση κέντρων που ενεργοποιούνται επιχειρώντας να υποκαταστήσουν την κυβέρνηση..., μαρτυρούν τον αυθαίρετο και ανέλεγκτο τρόπο παράκαμψης, φαλκίδευσης και αναίρεσης της κυβερνητικής βούλησης αλλά και της βούλησης των πολιτών..., ναρκοθετούν..., σφετερίζονται... και υπονομεύουν τη διαφάνεια της κρατικής διαχείρισης".\nΣτην εκδήλωση "φαινομένων παραεξουσίας" που πρέπει κανείς να αποκρούσει και να συγκρουστεί μαζί τους.\nΣτην επίσκεψη Αραβαντινού - που "ελέγχεται για τη βαρύτατα πλημμελή συμπεριφορά του κατά την πρόσφατη μαζική απόδραση κρατουμένων από τον Κορυδαλλό" - στις φυλακές Αλικαρνασσού με την "κάλυψη" του Αντ. Λιβάνη.\nΤο παραπάνω περιστατικό επιβεβαιώνεται και από επιστολή του διευθυντή των φυλακών Αλικαρνασσού, ο οποίος αναφέρεται στη συνάντηση Αραβαντινού - Danilo, αφήνοντας να εννοηθεί ότι δεν αποκλείει το ενδεχόμενο ο πρώτος να είχε σταλεί από τον υφυπουργό - επιστολή η οποία επισυνάπτεται στο κείμενο της παραίτησης Κουβελάκη. Στο σημείο αυτό πρέπει να σημειωθεί ο ισχυρισμός Αραβαντινού πως η επιστολή του διευθυντή των φυλακών υπήρξε αποτέλεσμα πίεσης που δέχτηκε από το ιδιαίτερο γραφείο του Γ. Κουβελάκη.\nΟσον αφορά την πλευρά Κουβελάκη, θα πρέπει να σημειωθεί ότι ο πρώην υπουργός, όπως σημειωνόταν από το περιβάλλον του είχε γίνει στόχος, εντός και εκτός του ΠΑΣΟΚ, λόγω των αντιδράσεών του σε μια σειρά μεθοδεύσεις για συντηρητικότερη μετατόπιση του χώρου της Δικαιοσύνης. Είναι άλλωστε γνωστό ότι ο Γ. Κουβελάκης είχε ταχθεί ενάντια σε πλευρές της "θεσμικής μεταρρύθμισης" που ευαγγελίζεται η κυβέρνηση και η οποία στοχεύει σε συντηρητικότερη αναθεώρηση του Συντάγματος αλλά και τη δικαστική εποπτεία των κομμάτων μέσω του ελέγχου των οικονομικών τους. Τέλος, γινόταν λόγος για τις επιθέσεις εναντίον του οι οποίες εκδηλώνονταν από την ΚΤΕ Δικαιοσύνης του ΠΑΣΟΚ, που όπως έλεγαν στενοί συνεργάτες του Γ. Κουβελάκη, εκπορευόνταν από τον Ν. Αθανασόπουλο.\nτώρα η κυβέρνηση!\nΙδιαίτερη αίσθηση προκαλεί ο τρόπος με τον οποίο η κυβέρνηση αντιμετωπίζει από χτες τον πρώην υπουργό. Ούτε λίγο ούτε πολύ ο τελευταίος ανακηρύσσεται, πλέον, ως ο πιο "αποτυχημένος" υπουργός που πέρασε ποτέ!! Είναι χαρακτηριστικό ότι κυβερνητικοί παράγοντες που ρωτήθηκαν για το πώς ερμηνεύουν τις εξελίξεις, επιδίωκαν να πείσουν ότι ο υπουργός επιχείρησε "ηρωική έξοδο" υπό το βάρος της αποτυχίας του... Συγκεκριμένα υποστήριζαν ότι η επαγγελλόμενη από τον Γ. Κουβελάκη "εξυγίανση του σωφρονιστικού συστήματος, κατέληξε σε μαζικές αποδράσεις κρατουμένων" (!) ενώ "ο εκδημοκρατισμός στο χώρο της Δικαιοσύνης οδήγησε σε μη δυνατότητα ομαλής διεξαγωγής των εκλογών (σσ αναφορά στα προβλήματα με τα εκλογικά κέντρα στις δημοτικές εκλογές) και σε αιτήματα των δικαστών για νομιμοποίηση της φοροδιαφυγής τους"!!\nΕπίσης δεν παρέλειπαν να διαρρέουν ότι ο Γ. Κουβελάκης ήταν από εκείνους που ο Αντ. Λιβάνης εισηγείται να αντικατασταθούν στον επόμενο ανασχηματισμό, λόγω ανικανότητας και προβλημάτων που δημιουργεί η πολιτική τους. Πράγμα που, όπως συνέχιζαν, ήταν εν γνώσει του Γ. Κουβελάκη, ο οποίος δημιούργησε το όλο θέμα για να δικαιολογήσει την αποχώρησή του...\nΚαι όμως. Ολοι γνωρίζουν ότι αν έχει υπάρξει κάποιος υπουργός που εκθειάστηκε τόσο πολύ από τον πρωθυπουργό στα χρόνια διακυβέρνησης της χώρας από το ΠΑΣΟΚ, αυτός δεν είναι άλλος από τον Γ. Κουβελάκη. Δεν υπήρξε συνεδρίαση του Υπουργικού Συμβουλίου που ο Α. Παπανδρέου να μην επαινέσει το "τεράστιο έργο" στον χώρο της Δικαιοσύνης. Γεγονός που όταν ετίθετο ως ερώτημα σε όσους σήμερα ανακαλύπτουν "αποτυχία του Κουβελάκη", η απάντηση που έδιναν ισοδυναμούσε με μια... μακρόσυρτη σιωπή. Αντίδραση πολύ φυσική από τη στιγμή που ο Γ. Κουβελάκης δεν αντιμετωπίστηκε με χαρακτηρισμούς "είναι βλάκας", οι οποίοι επιφυλάχτηκαν για τον Δ. Μπέη, όταν ο τελευταίος μίλησε για τα τρωκτικά που ορέγονται τα κονδύλια από το Πακέτο Ντελόρ...\nΟ Α. Πεπονής\nΠυρετός διαβουλεύσεων σημειώθηκε χτες μετά την παραίτηση του Γ. Κουβελάκη για την ανεύρεση του αντικαταστάτη του. Οι πρώτες φήμες μιλούσαν για τον Ε. Γιαννόπουλο, ο οποίος, όπως θύμιζαν ορισμένοι, ήταν από εκείνους που στήριξαν τον Αραβαντινό στην κόντρα του με τον Κουβελάκη. Ακούστηκαν επίσης τα ονόματα των Χρ. Ροκόφυλλου και Ε. Βενιζέλου. Τελικά, ο νέος υπουργός Δικαιοσύνης, η ορκωμοσία του οποίου θα ανακοινωθεί σήμερα, είναι ο πρώην υπουργός Προεδρίας Α. Πεπονής.Σχολιάζοντας την επιλογή του κυβερνητικοί παράγοντες έλεγαν ότι θα ακολουθήσει την πολιτική (την κατά τα άλλα "ανεπιτυχή"!) που μέχρι τώρα εφαρμοζόταν από το υπουργείο Δικαιοσύνης. Ωστόσο, τις επόμενες μέρες ο κυβερνητικός μηχανισμός θα κληθεί να αντιμετωπίσει μια ακόμα παραίτηση. Αυτή του γενικού γραμματέα του υπουργείου Δικαιοσύνης Γ. Σωτηρέλη, που αναμένεται να υποβληθεί τις επόμενες μέρες και αφού τοποθετηθεί στη θέση του ο νέος υπουργός.\nΧΩΡΙΣ "ΒΕΤΟ", ΧΩΡΙΣ ΠΡΟΟΠΤΙΚΗ\nΣτήριξη "επί της ουσίας"\nΕπιχείρηση απορρόφησης των αντιδράσεων\nΚυκλώματα που τρέφονται από την αντιλαϊκή πολιτική\nΣυνέλευση Δημοκρατικών Γυναικών Καισαριανής\nΣυνεστίαση του ΝΣ Κέρκυρας της ΚΝΕ\nΠεριοδεία του Στρ. Κόρακα στις ΗΠΑ και τον Καναδά\nΠεριοδεία του Σπ. Στριφτάρη στην Αιτωλοακαρνανία\nΣυνεστίαση της ΝΕ Ρεθύμνου\nΣτο προσκήνιο τα προβλήματα της ομογένειας\nΣυνέλευση Ειρήνης στη Νέα Σμύρνη\nΣυνέλευση γυναικών στη Νίκαια


Ποντένσε: «Δέχομαι απειλητικά μηνύματα» | ΑΘΗΝΑ 9,84\nΠοντένσε: «Δέχομαι απειλητικά μηνύματα»\nΟ Ντανιέλ Ποντένσε συνεχίζει την καριέρα του στην Πρέμιερ Λιγκ έπειτα από το πετυχημένο πέρασμα του από τον Ολυμπιακό.\nΟι οπαδοί της Σπόρτινγκ Λισαβόνας, ωστόσο δεν ξεχνούν τον τρόπο με τον οποίο έφυγε από την ομάδα τους.\nΟ Πορτογάλος άσος έπειτα από επίθεση που έγινε στο προπονητικό κέντρο επιδίωξε να αποχωρήσει από την ομάδα, κατήγγειλε τη σύμβαση του και έφυγε για τον Ολυμπιακό. Ο ίδιος, ωστόσο αποκαλύπτει πως ακόμη και τώρα δέχεται απειλητικά μηνύματα από οπαδούς της Σπορτινγκ.\n«Μετά την επίθεση δέχτηκα πολλά μηνύματα από τον κόσμο και αυτό συμβαίνει ακόμη και τώρα. Λαμβάνω πολλά μηνύματα που είναι επιθετικά από τον κόσμο και με ρωτάει γιατί έφυγα από την ομάδα. Αυτό με πονάει περισσότερο και από την επίθεση που είχε γίνει», ανέφερε ο Πορτογάλος εξτρέμ της Γουλβς.\n«Οι άνθρωποι που λένε ότι εκείνοι που μπήκαν στο προπονητικό κέντρο ήταν η μειοψηφία είναι οι ίδιοι που μου εύχονται τα χειρότερα. Αυτό με πληγώνει και με κάνει να νιώθω άσχημα», είπε ο Ντανιέλ Ποντένσε.\nΠροηγούμενο άρθροΤην 1η Ιουνίου ξεκινούν προπονήσεις μπάσκετ στο Ισραήλ\nΕπόμενο άρθρο«Ενδιαφέρεται για τον Λίνσεν η ΑΕΚ»


Τσίπρας από Σάλτσμπουργκ: Το προσφυγικό χωρίζει την Ευρώπη σε δύο στρατόπεδα | Reader\nΤσίπρας από Σάλτσμπουργκ: Το προσφυγικό χωρίζει την Ευρώπη σε δύο στρατόπεδα\n«Η προσφυγική κρίση είναι ένα κεντρικό ζήτημα και χωρίζει την Ευρώπη σήμερα σε δύο στρατόπεδα» τόνισε ο Αλέξης Τσίπρας στην άτυπη Σύνοδο Κορυφής στο Σάλτσμπουργκ της Αυστρίας, όπου οι ηγέτες της ΕΕ συζήτησαν τόσο για το προσφυγικό όσο και για το Brexit.\n«Από τη μια, σε όσους θεωρούν, πιστεύουν ότι μπορεί να αντιμετωπιστεί, φτιάχνοντας ο καθένας ένα δικό του φρούριο στις χώρες του. Να κλειστούμε, δηλαδή, πίσω από φρούρια αλλεπάλληλα στην ευρωπαϊκή ήπειρο και να αντιμετωπίσουμε το πρόβλημα αυτό. Και από την άλλη, όσοι πιστεύουμε –και ανήκω και εγώ σε αυτούς- ότι για να αντιμετωπιστεί το πρόβλημα πρέπει να αντιμετωπίσουμε πρωτίστως τις γενεσιουργές του αιτίες» δήλωσε ο Έλληνας πρωθυπουργός.\nΣτη συνέχεια τοποθέτησε την Ελλάδα στο δεύτερο στρατόπεδο, λέγοντας ότι όσοι ανήκουν στο πρώτο «έχουν μια κοντόφθαλμη λογική». «Η Ελλάδα πρωταγωνιστεί στο δεύτερο αυτό στρατόπεδο, που θέλει να έχει μια ευρύτερη ενόραση, ένα όραμα για την Ευρώπη και την αντιμετώπιση των μεγάλων προβλημάτων που βρίσκει μπροστά της. Ένα από αυτά είναι η προσφυγική κρίση. Η Ελλάδα δεν θα μπορούσε, άλλωστε, να βρίσκεται στο άλλο στρατόπεδο. Και όσοι επιθυμούν να τη γυρίσουν, να τη μεταφέρουν σε ένα τέτοιο στρατόπεδο, πρέπει να σκεφτούν πάρα πολύ σοβαρά ότι η Ελλάδα είναι η πρώτη χώρα που αντιμετωπίζει το πρόβλημα αυτό, μαζί με την Ιταλία, την Ισπανία, τη Γαλλία. Είναι χώρα πρώτης γραμμής. Ως εκ τούτου, όσα φρούρια κι αν χτίσει, θα είναι ευάλωτα», τόνισε ο Αλέξης Τσίπρας.\nΟ πρωθυπουργός αναφέρθηκε στη συνέχεια στην επιτάχυνση των διαδικασιών για την αναβάθμιση της Frontex σε ευρωπαϊκή ακτοφυλακή και συνοριοφυλακή αλλά και στη δυνατότητα αναβάθμισης της Ευρωπαϊκής Υπηρεσίας Ασύλου, που συζητήθηκε στη Σύνοδο.\nΟ Αλέξης Τσίπρας αναφέρθηκε και στην προτεραιοποίηση της αναθεώρησης του Δουβλίνου. «Θα πρέπει να επιταχυνθούν οι διαδικασίες, να προτεραιοποιηθεί η προοπτική αναθεώρησης του Δουβλίνου, δίκαιης αναθεώρησης του Δουβλίνου. [...] Τώρα που τα πράγματα είναι καλύτερα σε ό,τι αφορά τις ροές, θα πρέπει να εξετάζουμε το ενδεχόμενο ή εν πάση περιπτώσει να φτιάχνουμε τους μηχανισμούς, ώστε να είμαστε αποτελεσματικοί σε ένα πιθανό ενδεχόμενο αύξησης των ροών το επόμενο διάστημα».\nΕπιπλέον, ο Αλέξης Τσίπρας ζήτησε τη δημιουργία Ευρωπαϊκού Μηχανισμού Πολιτικής Προστασίας, με δικό του εξοπλισμό και στελέχωση.\nΣημείωσε μάλιστα ότι πρέπει να δοθεί προτεραιότητα στο ζήτημα, ώστε να επιτευχθεί συμφωνία εντός των ευρωπαϊκών θεσμών για τη δημιουργία εντός του έτους, στη βάση της πρότασης της Κομισιόν. Όπως σημείωσε «αυτό θα δώσει στους Ευρωπαίους πολίτες ένα σαφές μήνυμα ενίσχυσης της αλληλεγγύης και θα αποτελέσει παράδειγμα δράσης της ΕΕ με απτά οφέλη για τους πολίτες».\nΣχετικά με τον μηχανισμό, η ελληνική πλευρά ζήτησε η χρηματοδότηση του να αντληθεί αποκλειστικά από πόρους του προϋπολογισμού της ΕΕ «διότι το ζήτημα έχει καταστεί ευρωπαϊκό και αγγίζει πλέον μεγάλο αριθμό κρατών μελών».\nΟ Έλληνας πρωθυπουργός, σύμφωνα με τις ίδιες πηγές, υποστήριξε ότι ο μηχανισμός «θα κοστίσει πολύ λιγότερο από την κοινή άμυνα ή την συνοριοφυλακή, αλλά είναι εξίσου ή περισσότερο αποτελεσματικός για τους Ευρωπαίους πολίτες».\nΣύμφωνα με πηγές της κυβέρνησης, μια σειρά χωρών όπως η Γαλλία, η Πορτογαλία, η Ολλανδία και η Σουηδία υποστήριξαν την ελληνική πρόταση και την ενσωμάτωσή της στα συμπεράσματα του Ευρωπαϊκού Συμβουλίου τον Οκτώβριο.\nΤέλος, για το Brexit, ο πρωθυπουργός τόνισε ότι «είναι μια συζήτηση που κάποια στιγμή πρέπει να τελειώσει». «Είναι μια δύσκολη συζήτηση, όμως, που πρέπει να κρατηθούν ισορροπίες. Πρέπει να βρούμε την καλύτερη δυνατή λύση και θα δουλέψουμε το επόμενο διάστημα επίπονα γι’ αυτό, προκειμένου να έχουμε τις μικρότερες δυνατές επιπτώσεις για τους πολίτες μας, για την Ιρλανδία, που παραμένει στην Ε.Ε., αλλά συνορεύει με το Ηνωμένο Βασίλειο. Αλλά, ταυτόχρονα, να δημιουργήσουμε και τις προϋποθέσεις μιας ουσιαστικής μελλοντικής εταιρικής σχέσης με το Ηνωμένο Βασίλειο, που είναι μια πολύ σημαντική ισχυρή ευρωπαϊκή χώρα. Έχουμε, όμως, ακόμα μέλλον μπροστά μας», κατέληξε ο Αλέξης Τσίπρας.


Μεϊμαράκης: "Ο Τσίπρας κάνει εκλογές για να φύγει" - Ειδήσεις - Νέα Κρήτη\nΤώρα διαβάζετε: Μεϊμαράκης: "Ο Τσίπρας κάνει εκλογές για να φύγει"\nΑνανέωση 28/08/2015, 00:25\nΜεϊμαράκης: "Ο Τσίπρας κάνει εκλογές για να φύγει"\n«Κανείς δεν μπορεί να εξηγήσει πειστικά γιατί ο κ. Τσίπρας μας πάει σε εκλογές», επισήμανε ο πρόεδρος της Νέας Δημοκρατίας, Ευάγγελος Μεϊμαράκης, σε συνέντευξη που παραχώρησε στον τηλεοπτικό σταθμό Alpha, ενώ τόνισε ότι ο κ. Τσίπρας τού φαίνεται «αμετανόητος».\nΓια τη στάση της Ν.Δ. μετά τις εκλογές, ο Βαγγέλης Μεϊμαράκης απάντησε ότι «θα κάνουμε ό,τι μας πει ο λαός αναλύοντας την ψήφο του και το αποτέλεσμα», και τόνισε ότι απαιτείται συναίνεση.\nΣε ερώτηση αν θα δεχόταν μια κυβέρνηση συνεργασίας με τον Αλέξη Τσίπρα πρωθυπουργό, ο Βαγγέλης Μεϊμαρακης σημείωσε: «Θα μου το ζητήσει; Είδα χθες ότι δε θέλει. Λέει κάτι πολύ φτηνιάρικα. Αυτά είναι τα ψέματα. Δεν μπορείς να προδικάζεις το αποτέλεσμα και τι θα κανείς μετά τις εκλογές». Υπενθύμισε ότι για να μην πάμε σε εκλογές εκείνος είχε πει και το όνομα του κ. Δραγασάκη που εκτιμά, αν δεν ήθελε ο κ. Τσίπρας.\n«Χθες ο κ. Τσίπρας είπε ή αυτοδυναμία - που δεν την πιάνει μετά την εσωτερική του διάσπαση καθώς φεύγει όλο το κόμμα - ή κυβέρνηση συνεργασίας μόνο με τους ΑΝ.ΕΛ. Επιβεβαίωσε χθες την άποψή μου ότι την κοπανάει γιατί δε θέλει να εφαρμόσει το μνημόνιο που ψήφισε», δήλωσε επιπρόσθετα ο κ. Μεϊμαράκης.\nΓια τις ευθύνες της Ν.Δ. για όσα είπε στα λεγόμενα Ζάππεια, επισήμανε ότι «τα εξηγήσαμε αυτά, κάναμε αυτοκριτική, τα αναλύσαμε και η συγνώμη πρέπει να ζητείται διαχρονικά». Υποστήριξε επ' αυτού ότι στο Ζάππειο η Ν.Δ. μίλησε για πολιτικές που θα μπορούσαν να υλοποιηθούν με μονοκομματική κυβέρνηση.\nΣχετικά με το μνημόνιο, είπε ότι έχει τρία σκέλη. Τις μεταρρυθμίσεις, τις οποίες, τόνισε, η Ν.Δ. τις πιστεύει σε αντίθεση με τον κ. Τσίπρα, τα δημοσιονομικά για τα οποία είπε ότι είναι ευθύνη της κυβέρνησης και όχι των δανειστών να βρει ισοδύναμα για να επιτευχθούν οι στόχοι, και τις υφεσιακές πολιτικές οι οποίες είπε ότι αν εξηγηθούν στους Ευρωπαίους είναι εφικτό να αλλάξουν.\nΣε ερώτηση για τα εσωκομματικά στη Ν.Δ. και αν θα κινήσει διαδικασίες εκλογής αρχηγού και στην περίπτωση που κερδίσει τις εκλογές αναρωτήθηκε ποιο είναι το πρόβλημα. «Δεν έχει τεθεί από κανέναν νεοδημοκράτη. Το θέτει το Μαξίμου, από τα υπόγεια, δημιουργώντας ανύπαρκτα ζητήματα στη Ν.Δ. που είναι η πιο συμπαγής και ενωμένη δύναμη», απάντησε, όπως μεταδίδει το naftemporiki.gr.\nΕίπε επιπλέον ότι η Ν.Δ. ήταν πάντα το μεγάλο κόμμα της κεντροδεξιάς που ακολουθούσε δρόμο σύνεσης και του μέτρου, και τόνισε πως οι νεότερες γενιές έχουν ξεπεράσει πολλά από ζητήματα που μας χώριζαν με ένταση.\n«Είμαστε έτοιμοι να συγχωρήσουμε οποιοδήποτε πολιτικό αντίπαλο χωρίς να ξεχνάμε τι έχει κάνει. Μετά τις εκλογές θα έχω συγχωρήσει και τον κ. Τσίπρα. Αν θέλει να γραφτεί στη Ν.Δ. μπορώ να του πάω την αίτηση...», συμπλήρωσε μεταξύ άλλων.\nΣε ό,τι αφορά το προσκλητήριο συστράτευσης που έχει απευθύνει και αν αφορά και στελέχη όπως οι κ. Βουλγαράκης, Ρουσόπουλος και Λιάπης, απάντησε θετικά και αντεπιτέθηκε σε όσους ασκούν κριτική.\n«Θα τους το απαγορεύσουμε ενώ δεν υπάρχει τίποτα το μεμπτό και έχουν βρεθεί ότι είναι αθώοι; Είναι ψηφοφόροι, είναι Έλληνες και, αφού θέλουν να έρθουν στη Ν.Δ., με πολλή χαρά αφού εδώ ανήκουν. Εφόσον εγγραφούν η δραστηριοποίηση εξαρτάται και από τους ίδιους», ανέφερε.\nΓια τα περί εθνικής Ελλάδος της διαπλοκής που είπε ο κ. Τσίπρας συμπεριλαμβάνοντας και τον ίδιο, ο κ. Μεϊμαράκης τον παρακάλεσε, επειδή θίγει υπόληψη και τιμή, να το ξεκαθαρίσει και αν έχει στοιχείο να πάει στον εισαγγελέα.\nΕπέκρινε στη συνέχεια τους κ. Τσίπρα και Βαρουφάκη, αναφέροντας ότι συζητούσαν πως θα πάμε στην έξοδο από το ευρώ και υπενθύμισε ότι έχει ρωτήσει σχετικά τον Αλέξη Τσίπρα χωρίς να έχει πάρει απάντηση, ενώ άφησε ανοικτό το ενδεχόμενο σύστασης εξεταστικής επιτροπής επ' αυτού.\nΓια το στόχο της ΝΔ στις εκλογές, είπε πως «όταν πας στη μάχη, πας για να κερδίσεις» και πως, αν συμβεί αυτό, θα συγκροτήσει κυβέρνηση με τους πιο άξιους.\nΕπίσης, κάλεσε ευθέως σε debate τον Αλέξη Τσίπρα, ξεκαθαρίζοντας ότι δεν μπαίνει στα διαδικαστικά και πως θα αλλάξει ακόμα και το πρόγραμμά του για να γίνει.


Το Στοίχημα - Ειδήσεις [Εμεινε πίσω η Λουνέγκ]\nΕμεινε πίσω η Λουνέγκ\nΜΠΕΪΖΙΝΓΚ ΡΕΝΕ-ΧΕΜΠΕΪ ΤΣΑΪΝΑ ΦΟΡΤΣΙΟΥΝ\nΗ Ρενέ δεν διαθέτει το πολύ υψηλό μπάτζετ ούσα νεοφώτιστη στην κατηγορία, αλλά η αγωνιστική συμπεριφορά της παραμένει αξιοπρόσεκτη. Η ομάδα από το Πεκίνο διακρίνεται για το μαχητικό πνεύμα που της επιτρέπει να έχει ηττηθεί μόνο σε ένα από τα οκτώ πιο πρόσφατα παιχνίδια. Έτσι υπερκαλύπτονται οι δυσκολίες στο σκοράρισμα και παραμένει στην πρώτη εξάδα της κατάταξης. Ο προπονητής Λουίς Γκαρσία έχει εντάξει στο ροτέισον και τον Σενεγαλέζο στράικερ Ντιόπ, με έξι γκολ ήδη στο ενεργητικό του.\nΗ Χεμπέι έχει ανεβάσει ρυθμούς στο δεύτερο μισό του πρωταθλήματος και το γεγονός αυτό αποτυπώνεται στην πρόσφατη βαθμολογική συγκομιδή Ακόμα και κόντρα στην πανίσχυρη ΣΙΠΓ οι ερυθρόλευκοι ήταν ανταγωνιστικοί και πήραν έναν ακόμα πόντο που τους βοηθά ψυχολογικά για τη συνέχεια του πρωταθλήματος. Ο προπονητής Κρις Κόουλμαν ενέταξε στο ροτέισον τον Μαροκινό στράικερ Ελ Κααμπί που συνεπικουρεί τον Λαβέτσι στη γραμμή κρούσης. Ο Ουαλός κόουτς υπολογίζει σε πλήρη αποστολή για το Πεκίνο.\nΣΑΝΤΟΝΓΚ ΛΟΥΝΕΓΚ-ΚΟΥΑΝΓΚΤΣΟΟΥ ΡΦ\nΗ Σαντόνγκ Λουνέγκ έκλεισε με τρεις συνεχόμενες ήττες το διάστημα πριν από την διακοπή του πρωταθλήματος και έμεινε πίσω από την πρώτη τριάδα της κατάταξης. Στην κόπωση αποδόθηκε η καθίζηση των «οράνιε» που πλέον με γεμάτες μπαταρίες έχουν ανασυνταχθεί και στοχεύουν σε ένα νέο ξεκίνημα. Ο προπονητής Ξιαοπένγκ Λι ποντάρει σε όλους τους βασικούς παίκτες και φυσικά στο αχτύπητο δίδυμο των Γκρατσιάνο Πελέ και Ντιέγκο Ταρντέλι στην επίθεση, αμφότεροι με διψήφιο αριθμό γκολ.\nΗ ΡΦ αξιοποίησε για μια ακόμα φορά τον παράγοντα έδρα και εδραίωσε την παρουσία της στην πρώτη εξάδα της κατάταξης. Η ομάδα από το μεγάλο λιμάνι της Καντόνα δυσκολεύεται στις εξόδους της μετρώντας μόλις έναν πόντο στα πέντε πιο πρόσφατα εκτός έδρας παιχνίδια και αυτός είναι ο λόγος που αδυνατεί να διεκδικήσει το κάτι παραπάνω. Οι μπλε αρέσκονται σε επιθετικογενές παιχνίδι, βάζουν και δέχονται εύκολα γκολ. Ο πρώτος σκόρερ Ζάχαβι είναι αμφίβολος λόγω τραυματισμού.


Γκλας: «Μοναδική προσωπικότητα ο Ρεντζιάς και είμαι περήφανος που είμαι φίλος του» - Sportlive.gr\nΤον Ευθύμη Ρεντζιά εκθείασε ο Κιθ Γκλας, με αφορμή την πρόθεση του παλαίμαχου άσου να ασχοληθεί με την ελληνική ομοσπονδία μπάσκετ, στηρίζοντας τον Παναγιώτη Φασούλα, στις ερχόμενες εκλογές.\nΟ Αμερικανός ατζέντης αποθέωσε τον Ρεντζιά για το ήθος και την προσωπικότητά του, ενώ παράλληλα θυμήθηκε και ένα περιστατικό από το ντραφτ του ΝΒΑ, το 1996.\nΗ τοποθέτηση του Κιθ Γκλας:\n«Συνειδητοποίησα πως ένας από τους αγαπημένους παίκτες μου διεκδικεί ένα υψηλό αξίωμα στην Ελληνική Ομοσπονδία Μπάσκετ! Αυτή η φωτογραφία με τον Ευθύμη Ρεντζιά τραβήχτηκε στην Πλατεία Αγίου Μάρκου αρκετά χρόνια μετά από την απόσυρσή του από την ενεργό δράση και περιλαμβάνεται στο πρώτο βιβλίο μου. Ο Ευθύμης πιάνει ένα ολόκληρο κεφάλαιο του βιβλίου επειδή, ακριβώς είναι μια πραγματικά μοναδική προσωπικότητα στον κόσμο του μπάσκετ!\nΤον εκπροσωπούσα από το 1996, όταν αγωνιζόταν στον ΠΑΟΚ. Από την πρώτη στιγμή που συναντηθήκαμε, ο Ευθύμης ήταν αφοσιωμένος, επαγγελματίας και γνώστης της κατάστασης. Σε όλους τους σταθμούς της καριέρας του στην Ελλάδα, την Ισπανία, την Τουρκία και τις ΗΠΑ, αυτές οι αξίες τον συνόδευαν πάντα!\nΔεν θα ξεχάσω ποτέ τη βραδιά του NBA Draft, το 1996. Ήταν μια τρομερή συναισθηματική κατάσταση. Ο Ευθύμης έγινε pick στο νούμερο 23 όμως περιμέναμε να επιλεγεί σε υψηλότερη θέση. Ως ατζέντης παικτών, ανησύχησα ότι ο Ευθύμης και η οικογένεια του θα με κατηγορούσαν, γιατί δεν τον επέλεξαν πιο ψηλά. Το τηλέφωνο μου χτύπησε στις 10 το βράδυ. Ήταν 5 τα ξημερώματα στη Θεσσαλονίκη. Στην άλλη άκρη της γραμμής ήταν ο Ρεντζιάς. Το μόνο που είπε ήταν:\n«Κιθ, θέλουμε να σε ευχαριστήσουμε. Ξέρουμε πόσο ψηλά δούλεψες γι’ αυτό!».\nΣτον κόσμο του επαγγελματικού αθλητισμού, αυτή η κίνηση μπορείς μόνο να την περιγράψεις ως κλασάτη! Στην πραγματικότητα, δεν μπορώ να σκεφτώ άλλο άτομο που προσεγγίζει καλύτερα το μπάσκετ σε παγκόσμιο επίπεδο πέρα από τον Ευθύμη!\nΈχω σταματήσει καιρό να τον αντιμετωπίζω με καθαρά μπασκετικούς όρους! Είμαι τόσο υπερήφανος για τον ΑΝΔΡΑ που έγινε και το ότι μπορώ να τον αποκαλώ φίλο μου! Κάθε οργανισμός πρέπει να είναι υπερήφανος που τον έχει για ηγέτη».\nΑπόλλων Σμύρνης-ΠΑΣ Γιάννινα: Με γκολ στο πρώτο ημίχρονο...\nΑστέρας Τρίπολης-Παναθηναϊκός: Ισόπαλα έληξαν και τα τρία τελευταία...\nΚριστιάνο: «Γιατί ν’ αποσυρθώ από την εθνική; Έχω...\nStoiximan Basket League: “Μάχες” σε Πάτρα, Ρόδο και Άνω...\nSUPER LEAGUE 115347


Ποιά BILD; Εμετικοί τίτλοι και πρωτοσέλιδα για τον αγώνα της εθνικής μας από όλες τις γερμανικές εφημερίδες! – Oxtapus\noxtapus 22/06/2012 ΑΝΑΔΗΜΟΣΙΕΥΣΕΙΣ, ΑΝΤΙΦΑΣΕΙΣ, ΕΠΕΙΣΌΔΙΑ, ΕΠΙΚΑΙΡΟΤΗΤΑ, ΚΟΙΝΩΝΙΚΑ, ΜΜΕ, ΞΕΝΑ ΑΡΘΡΑ, ΞΕΝΑ ΜΜΕ, ΠΟΛΙΤΙΚΗ, ΠΟΛΙΤΙΣΜΟΣ\n– «Ποτέ ξανά Ελληνες», «Οι Ελληνες φορούν κουκουβάγιες στην Αθήνα», «Σήμερα είναι το τέλος των Ελλήνων»,\n– Bild:»Σπάστε την άμυνα μπετόν των Ελλήνων» – «Ο Σάντος θα πάει τον αγώνα στα πέναλτι»\n– Τι απαντά ελληνίδα δημοσιογράφος στο υβριστικό δημοσίευμα για την εθνική μας – Όλη η επιστολή της\n– Ελλάδα – Γερμανία απόψε στις 21.45\n– Προκλητική γελοιογραφία και από το BBC\n– Νωρίτερα θα σχολάσουν σήμερα οι Γερμανοί για να δουν τον αγώνα!\nΑμέτρητα πρωτοσέλιδα. Προσβλητικά. Υποτιμητικά. Παίζουν ακόμα και με το όνομα της χώρας μας. Ο Γερμανικός Τύπος ξεσαλώνει, όχι ότι δεν το κάνει και ο ελληνικός, αλλά αυτό ξεπερνάει κάθε όριο.\nΗ «Hamburger Morgenpost» έχει στο πρωτοσέλιδο της τον Γιόακιμ Λεβ γράφοντας στα αγγλικά: «Highway to Hell-as», δηλαδή ««Γιόγκι, στείλε τους Έλληνες στο δρόμο για την κόλαση», “παίζοντας» με το hell που σημαίνει αγγλικά και το hellas!\nKαι στην μέσα σελίδα στα Αθλητικά. «Χωρίς έλεος. Οι Θεοί ήταν συχνά με την πλευρά των Ελλήνων αλλά σήμερα στα προημιτελικά εναντίον της Ελλάδος δεν σώζονται ούτε από αυτούς»!\nΗ ίδια εφημερίδα στις μέσα σελίδες «απογειώνεται»:\n«Ποτέ ξανά Ελληνες»\n«Οι Ελληνες φορούν κουκουβάγιες στην Αθήνα»\n«Σήμερα είναι το τέλος των Ελλήνων»\n«Η καλύτερη στιγμή για να πληρώσετε»\n«Τζατζίκι-Leaks» (κατά το Wiki-Leaks»)\n«Η οικονομική κρίση έχει νέο πρόσωπο (δείχνοντας την αγριόφατσα της Μέρκελ)»\n«Η χαρά τους ενός για τον άλλον»\n«Ακόμα τρέχει;» (με φωτογραφία Καραγκούνη)\n«Τώρα είστε το θύμα»\nBILD: ΑΝΤΙΟ ΕΛΛΗΝΕΣ! ΣΗΜΕΡΑ ΔΕΝ ΘΑ ΣΑΣ ΣΩΣΟΥΜΕ\nΝα σπάσουν την άμυνα μπετόν των ελλήνων καλεί η εφημερίδα Bild τους γερμανούς και κυρίως τον προπονητή της εθνικής Γερμανίας, Λεβ.\nΗ εφημερίδα έχει βεβαίως τον αποψινό αγώνα πρωτοσέλιδο, με καυστικά σχόλια και ειρωνικό ύφος όπως άλλωστε το συνηθίζει.\nΧθες είχε τον κατάσκοπο δημοσιογράφο. Σήμερα, μας ενημερώνει ότι δεν μπορεί να μας σώσει.\nΗ γερμανική εφημερίδα έχει στην ηλεκτρονική της έκδοση τον τίτλο: «Αντίο Έλληνες! Σήμερα δεν μπορούμε να σας σώσουμε! Έτσι θα γκρεμίσει ο Γιόακιμ Λεβ την άμυνα-μπετόν των Ελλήνων» και συνεχίζει: «Καταφέρατε να σωθείτε και να παραμείνετε στο ευρώ, αλλά σήμερα δεν θα σωθείτε. Ημιτελικά… ερχόμαστε και ο πρώτος τίτλος μετά το 1996 θα είναι πιο κοντά»!\nΟι Γερμανοί είναι σίγουροι πως ο Φερνάντο Σάντος θα βάλει… πούλμαν στο τέρμα, αλλά τα πάντσερ δεν θα πτοηθούν: «Το έργο της Γερμανίας δεν θα είναι εύκολο. Ο Φερνάντο Σάντος θα φτιάξει ένα τείχος από μπετόν για να πέσουν πάνω του οι επιθετικοί μας, όπως αυτό με το οποίο η Τσέλσι νίκησε την Μπάγερν στον τελικό του Τσάμπιονς Λιγκ».\nΜάλιστα σε άλλο άρθρο προβλέπουν ότι τελικά ο Σάντος αυτό που θα επιδιώξει θα είναι να παμε στα πέναλτι!\nΚαι οι «σοβαρές» εφημερίδες δίνουν πολιτική χροιά\nΗ Frankfurter Allgemeine Zeitung επέλεξε μια εικόνα από σκηνή ταινίας «Ιπτάμενο Τσίρκο των Μόντι Πάιθον» που δείχνει τον Σωκράτη και τον Χέγκελ να δίνουν τα χέρια πριν από τον ποδοσφαιρικό αγώνα στο σκετς «Ο Αγώνας των Φιλοσόφων» της ταινίας.\nΗ εφημερίδα τονίζει πως ως «λαός ποιητών και των στοχαστών οι Γερμανοί είναι ισότιμοι με τους Έλληνες».\nΗ Tageszeitung βλέπει έναν αγώνα «πιστωτών εναντίον οφειλετών» και εικονογραφεί το ρεπορτάζ της με ένα σκίτσο που απεικονίζει ένα καφέ στην Αθήνα με τους έντεκα έλληνες παίκτες να αναρωτιούνται πως θα σκοράρουν απέναντι σε έντεκα ομπρέλες με τα ευρωπαϊκά χρώματα που έχουν παραταχθεί στο αντίπαλο τέρμα, σε μια αναφορά στο Ευρωπαϊκό Ταμείο Χρηματοπιστωτικής Σταθερότητας.\nΤην ώρα που αρκετοί θεωρούν πως αυτή η αναμέτρηση ξεπερνά το ποδόσφαιρο, η Tagespiegel υπενθυμίζει πως «ίσως να μην είναι παρά ένα παιχνίδι».\nΤέλος, η Frankfurter Rundschau εκτιμά πως θα δούμε αντίπαλους τους «στρατιώτες του ευρώ» με μια ελληνική ομάδα που έχει έναν και μόνο στόχο: να στείλει τη μπάλα στα μούτρα της Μέρκελ.\nΚαι το BBC στο κόλπο – Αυτό είναι το ματς του Μνημονίου\nΜετά από τρία δύσκολα χρόνια λιτότητας και οικονομικής κρίσης στην Ελλάδα, η ευφορία επέστρεψε έστω και προσωρινά στην Ελλάδα, μετά τη νίκη της Εθνικής επί της Ρωσίας στο πανευρωπαϊκό πρωτάθλημα ποδοσφαίρου, αναφέρει το BBC σε θέμα του για το «ματς του μνημονίου».\nΚαι από όλους τους πιθανούς αντιπάλους προέκυψε στον επόμενο γύρο η Γερμανία, στο πλέον πολιτικό ματς που θα δει το ευρωπαϊκό ποδόσφαιρο εδώ και πολύ καιρό.\n«Οι Ελληνες θέλουν εκδίκηση έναντι των Γερμανών. Νιώθουν ότι είναι εδώ και καιρό σε εξέλιξη μία άνιση μονομαχία μεταξύ τους. Από την αρχή της κρίσης, θεωρούν ότι οι Γερμανοί πολιτικοί τους προσβάλουν και τους ελέγχουν, επιβάλλοντας μέτρα λιτότητας με αντάλλαγμα τη χρηματοδότηση», όπως αναφέρει το σχετικό άρθρο.\nΟπως προσθέτει, συχνά-πυκνά η Μέρκελ απεικονίζεται στα ΜΜΕ ντυμένη SS, ενώ επτά στους δέκα Ελληνες πιστεύουν ότι το Βερολίνο προωθεί τη δημιουργία ενός Τέταρτου Ράιχ στην Ευρώπη.\nΑπό την άλλη πλευρά, οι Γερμανοί δεν μπορούν να αντιληφθούν τις ελληνικές αντιδράσεις στην επιβολή μέτρων και αρνούνται να στείλουν περισσότερα δισ. ευρώ. «Και μετά, προέκυψε το ποδόσφαιρο».\nΣτην Ελλάδα λίγοι Γερμανοί είναι στο απυρόβλητο, με πρώτο ίσως τον Οτο Ρεχάγκελ. Οδήγησε την Εθνική στην κορυφή του EURO2004 και θεωρείται ήρωας, ενώ για το βραδινό ματς έχει δηλώσει «Η Γερμανία δεν πρέπει να υποτιμήσει την Ελλάδα».\nΤο ματς αυτό έχει πάρει πολιτική διάσταση και είναι αργά πλεον να το δει κανείς σε άλλο πλαίσιο. Μέχρι και το BBC έχει αφιέρωμα στην πρώτη του σελίδα και μια γελοιογραφία από τον Guardian άκρως ειρωνική για την Ελλάδα. Ο έλληνας παίκτης αξύριστος και με βλέμμα λίγο απολογητικό έχει στην θέση του σπόνσορα την λέξη Γερμανία. Και εξηγεί: «Η Ελλάδα είμαστε απλά αυτοί είναι οι χορηγοί μας».\nΚυκλοφορούν και άλλες γελοιογραφίες στο διαδίκτυο με πιο χαρακτηριστική αυτή:\nΗ απάντηση ήρθε από ελληνίδα δημοσιογράφο. «Εμεις τρώμε ελιές που ειναι θρεπτικές και θα ζήσουμε πολλά ακόμη χρόνια» αναφέρει μεταξύ άλλων η Ελληνίδα δημοσιογράφος στην επιστολή της προς τη γερμανική BILD. Ειναι η ίδια γυναίκα που τα έβαλε με το βρετανικό channel 4 για το εξευτελιστικό reality «go Greek for a week».\nΗ 31χρονη Δέσποινα Δημότση είναι μια περήφανη Ελληνίδα από το Κρανίδι Αργολίδας που δεν ανέχεται να μας χλευάζουν στο εξωτερικό και να μας παρουσιάζουν σαν τα λαμόγια της Ευρώπης:\nΕμεις τρώμε ελιές που ειναι θρεπτικές και θα ζήσουμε πολλά ακόμη χρόνια» αναφέρει μεταξύ άλλων η Ελληνίδα δημοσιογράφος στην επιστολή της προς τη γερμανική BILD. Ειναι η ίδια γυναίκα που τα έβαλε με το βρετανικό channel 4 για το εξευτελιστικό reality «go Greek for a week».\nΗ 31χρονη Δέσποινα Δημότση είναι μια περήφανη Ελληνίδα από το Κρανίδι Αργολίδας που δεν ανέχεται να μας χλευάζουν στο εξωτερικό και να μας παρουσιάζουν σαν τα λαμόγια της Ευρώπης.\nΟπως ήταν φυσικό το υβριστικό δημοσίευμα της BILD για τον αποψινό αγώνα της Εθνικής μας με τους Γερμανούς δεν το άφησε ασχολίαστο.\nΔΙΑΒΑΣΤΕ ΟΛΗ ΤΗΝ ΕΠΙΣΤΟΛΗ – ΑΠΑΝΤΗΣΗ ΣΤΗΝ BILD\n«Αγαπητή» Bild και «κορυφαίοι» συντάκτες,\nΈχετε αφιερώσει στη χώρα μου πάρα πολλά άρθρα, υβριστικά επί το πλείστον, διότι προφανώς δεν έχετε καμία άλλη γνώση να προβάλετε. Σας λυπάμαι, πάλι καλά που βγάζετε ένα μεροκάματο αναφερόμενοι (μόνο αρνητικά μπορείτε εφόσον έχετε έλλειψη βασικών γνώσεων) στην Ελλάδα.\nΤο κόμπλεξ σας πέρασε κάθε όριο εφόσον «τα βάλατε» μέχρι και με το ποδόσφαιρο. Ναι! Εκείνο το άθλημα που προήλθε από το Επίσκυρο, από την Αρχαία Ελλάδα. Εμείς οι Έλληνες διαδώσαμε το Αρχαίο Πνεύμα Αθάνατο για να μπορείτε εσείς με την τόσο μικρή ιστορία να παίρνετε μέρος σε Ολυμπιακούς Αγώνες και να μπορείτε να κατανοήσετε το «ΝουςΥγιής εν Σώματι Υγιή».\nΔεν πειράζει εμείς οι Έλληνες πάντα κοιτούσαμε την ουσία των πραγμάτων βασιζόμενοι στο «Μηδέν Άγαν», δεν είχαμε την ανάγκη από την Αρχαιότητα να θρέψουμε κακεντρεχή σχόλια για τους άλλους λαούς διότι τα φώτα εμείς τους τα δώσαμε και το κάναμε σωστά!!Δεν σας παρεξηγώ. Είστε διάσημοι ιστην ιστορία για άσχημα γεγονότα, αντιθέτως εμείς είμαστε περήφανοι για την ιστορία και τα επιτεύγματα μας.\nΌσο για το «Φέρτε μας την Μέρκελ» που αναφέρει ο συνεργάτης σας δεν την θέλουμε. Να την κάνουμε τι, την κυρία; Δώστε μας τις αποζημιώσεις από τον Β Παγκόσμιο Πόλεμο που μας χρωστάτε. Ξέρετε, κάτι δις είναι, δεν έχετε ανάγκη εσείς πλούσιοι είστε. Βασικά είστε τόσο πλούσιοι που έτσι και καταρρεύσουμε και σας συμπαρασύρουμε θα τρώτε τις λαμαρίνες από τα αυτοκίνητα που παράγετε. Εμείς δεν έχουμε ανάγκη, θα τρώμε ελιές!!! Είναιθρεπτικές, οπότε θα ζήσουμε πάρα πολλά χρόνια ακόμα!!!\nΜέχρι να μπορέσετε να μάθετε να αρθρογραφείτε σωστά και με επιχειρήματα, θα ασχολείστε μόνο μαζί μας! Διότι εμείς ήμασταν, είμαστε και θα είμαστε το κέντρο του κόσμου! Καλή τύχη και στις δύο ομάδες, λοιπόν. Νικητής θα είναι σίγουρα το αθλητικό πνεύμα!!\neurogroup,European Union,Facebook,Financial Times,Goldman Sachs,Government,ΑΝΑΔΗΜΟΣΙΕΥΣΕΙΣ,ΕΠΙΚΑΙΡΟΤΗΤΑ,ΠΟΛΙΤΙΚΗ,Reuters,Social network,SOCIAL NETWORKS,Twitter,UBS,United States,Wall Street Journal,WikiLeaks\nΠροηγούμενο «Κι όμως φίλε Γερμανέ, γνωριζόμαστε…!»\nΕπόμενη Σε παραγραφή οδηγούνται οι ευθύνες του ΠΑΣΟΚ για το μνημόνιο…


Πόσο πρέπει να διαρκούν οι διακοπές για να ξεκουραστούμε πραγματικά; - Karfitsa.gr\n13 Ιανουαρίου 2020, 08:30\nΣυνήθως συνδυάζουμε την άδειά μας με μια απόδραση για ξεκούραση και χαλάρωση. Πόσο, όμως, πρέπει να διαρκεί σύμφωνα με τους ερευνητές για να είμαστε ξανά παραγωγικοί όταν επιστρέψουμε στη δουλειά;\nΔυστυχώς η απόδραση του Σαββατοκύριακου μπορεί να βοηθήσει, αλλά δεν αρκεί, αν είχατε στο μυαλό σας ότι δυο μέρες είναι ό,τι πρέπει για να ξεφύγετε από τη δουλειά. Σύμφωνα με πρόσφατη έρευνα του Sleep Judge που δημοσιεύτηκε στο Travel + Leisure, 11 με 15 μέρες είναι το διάστημα που χρειαζόμαστε για να ξεκουραστούμε πραγματικά και να επιστρέψουμε στη δουλειά παραγωγικοί έπειτα από διακοπές.\nΣύμφωνα με την ίδια έρευνα, περίπου το 76% των εργαζομένων ανάφερε περισσότερη ενέργεια μετά από τόσες ημέρες διακοπών, ενώ το 65% ένιωθε περισσότερο παραγωγικό και το 56% πιο δημιουργικό.\nΑναφέρεται, επίσης, ότι ειδικά τα διεθνή ταξίδια έχουν καλύτερη επίδραση στους εργαζόμενους, όσον αφορά την επιστροφή τους στη δουλειά, γι’ αυτό οργανωθείτε αναλόγως κάντε το δώρο του ταξιδιού στον εαυτό σας, αλλά και στην εργασία σας, επιστρέφοντας πιο παραγωγικοί από ποτέ.\nΔιευκρινίσεις της υφ. Παιδείας για την αργία των Τριών Ιεραρχών στα σχολεία


ΔΗΜΟΤΙΚΗ ΒΙΒΛΙΟΘΗΚΗ ΚΕΡΑΤΣΙΝΙΟΥ - ΔΡΑΠΕΤΣΩΝΑΣ: Το ταλέντο αναζητεί τα δικαιώματά του\nΤο νομοσχέδιο για την πνευματική ιδιοκτησία αντιμετωπίζει μερικά χρόνια αλλά και νέα προβλήματα (20 Nov 2013 Kathimerini Greek Της ΓΙΩΤΑΣ ΣΥΚΚΑ)\nΓια το 40% των έργων της Βρετανικής Βιβλιοθήκης απαιτούνταν άδεια για την ψηφιοποίηση, αλλά δεν ήταν δυνατόν να εντοπιστούν οι δημιουργοί.\nΠοιος μπορεί να αρνηθεί ότι το Διαδίκτυο άλλαξε τη μορφή επικοινωνίας, δημιούργησε τον δικό του πολιτισμό, αλλά και πολλές φουρτούνες; Σήμερα δύσκολα συναντάς κάποιον που χειρίζεται το «ποντίκι» και δεν έχει κατεβάσει παράνομα μια ταινία ή έστω ένα τραγούδι. «Διότι δεν αντιλαμβάνονται την παρανομία της πράξης τους», επισημαίνει η διευθύντρια του Οργανισμού Πνευματικής Ιδιοκτησίας, Ειρήνη Σταματούδη.\nΓια όλα τα φαινόμενα της πειρατείας, τα πρώτα τουλάχιστον χρόνια, ρίχναμε την ευθύνη στην έλλειψη ενημέρωσης, ακόμη και για τους εκπρόσωπους του νόμου. Υστερα, λέγαμε ότι είναι ελαστικοί στις αποφάσεις τους πολλοί δικαστές. Παρότι βλάπτονται οι δικαιούχοι, η πολιτιστική βιομηχανία της χώρας, η φωνογραφία αλλά και το ίδιο το κράτος.\nΤρομερή χαρακτηρίζεται η διαφυγή εσόδων, μεγάλες οι απώλειες από ασφαλιστικές εισφορές. Και όμως: «Ο σεβασμός των πνευματικών δικαιωμάτων δεν έχει περάσει μέσα μας, ήδη από την εκπαίδευση», λέει η κυρία Σταματούδη. «Γι’ αυτό και ο οργανισμός μας κάνει μια προσπάθεια να εκπαιδεύσει και να ενημερώσει ότι η ιδιοκτησία στα έργα διανοίας, του πνεύματος δηλαδή, είναι αντίστοιχη με αυτή που υπάρχει στα υλικά αγαθά».\nΗ Γαλλία εφαρμόζει το «τεστ των τριών βημάτων». Αν ο χρήστης δεν συμμορφωθεί με την τρίτη προειδοποίηση, επιδικάζεται διοικητικό πρόστιμο. «Βέβαια αυτή η διαδικασία, μέχρι να γίνει αποδεκτή από τον γαλλικό λαό, πέρασε καιρός. Κόστισε ακριβά και τελικά κατάφεραν να επιβάλουν μόνο ένα πρόστιμο των 150 ευρώ. Είναι γεγονός πάντως ότι αν λάβει κάποιος το πρώτο μήνυμα, σταματάει να κατεβάζει».\nΗ Ελλάδα δεν θέλει να τα βάλει με τον απλό πολίτη που κάνει περιστασιακά downloading, είπε πρόσφατα στη Βουλή ο υπουργός Πολιτισμού Πάνος Παναγιωτόπουλος. «Χρειάζεται βέβαια ενημέρωση», λέει η κ. Σταματούδη. «Η Δικαιοσύνη όμως πρέπει να πιάσει αυτούς που συστηματικά διευκολύνουν το παράνομο κατέβασμα. Δικαιούχους ιστοσελίδων που δίνουν παράνομα ταινίες, τραγούδια, αρχεία».\nΤο θέμα με τον ύμνο\nΚι εδώ έρχεται η άρση απορρήτου. Θα πρέπει να διαταχθεί η όχι; Και ποια είναι τα όρια μεταξύ του περιστασιακού και κατ’ επάγγελμα παραβάτη; «Ο νόμος 2121 του 1993 ορίζει τι σημαίνει κακουργηματική παραβίαση δικαιωμάτων. Είναι προσβολές που γίνονται σε εμπορική κλίμακα, κατ’ εξακολούθηση», τονίζει η συνομιλήτριά μας.\nΛίγο πριν συζητηθεί στην Ολομέλεια της Βουλής το σχέδιο νόμου για την πνευματική ιδιοκτησία που ενσωματώνει δύο ευρωπαϊκές οδηγίες στο εθνικό δίκαιο, το Διαδίκτυο «πήρε φωτιά» από τα σχόλια για τις ιντερνετικές διαφημίσεις σε μερικές εκτελέσεις του Εθνικού Υμνου. Τι γίνεται αλήθεια όταν έχουν περάσει 70 χρόνια από τον θάνατο του δημιουργού σημαντικών πνευματικών έργων που ανήκουν πλέον στον ψυχισμό ενός λαού;\n«Ενας δημιουργός έχει δύο είδη δικαιωμάτων, το περιουσιακό, βάσει του οποίου αντλεί οικονομικά οφέλη από το έργο του, και το ηθικό, που δεν μεταβιβάζεται ποτέ, παρά μόνο για ορισμένες χρήσεις», εξηγεί η επικεφαλής του ΟΠΙ. «Τα δικαιώματα της πατρότητας και της ακεραιότητας παραμένουν στο διηνεκές, δεν λήγουν. Τα άλλα λήγουν 70 χρόνια από τον θάνατο του δημιουργού. Μετά αναλαμβάνει το κράτος, μέσω του υπουργού Πολιτισμού, να κρίνει αν υπάρχει παραβίαση καταφεύγοντας στα δικαστήρια».\nΟ δικαστής έχει τον τελικό λόγο. Οπως για τις παγίδες της τεχνολογίας οι οποίες επιτρέπουν εύκολα το «πείραγμα» έργων με διάφορους τρόπους. Π.χ. ήρωες παλιών ταινιών χρησιμοποιούνται σε σύγχρονες διαφημίσεις. «Στην περίπτωση του ηθοποιού-ήρωα έχουμε προσβολή της προσωπικότητας. Αν είναι εντός δικαιωμάτων, παραβιάζουμε τα δικαιώματα της πνευματικής ιδιοκτησίας. Αν έχουν λήξει, ίσως παραμένει το ηθικό δικαίωμα».\nΑρχεία και βιβλιοθήκες\nΣτο μεταξύ, οι δύο οδηγίες της Ε.Ε., που επεκτείνουν την προστασία για τους εκτελεστές-ερμηνευτές φωνογραφημάτων αντιμετωπίζοντάς τους με μια πιο κοινωνική ματιά, αντιμετωπίστηκαν θετικά. Είναι σοβαρό όμως ότι διευκολύνεται η ψηφιοποίηση των συλλογών, βιβλιοθηκών και αρχείων, προσιτών στο κοινό. «Σκεφτείτε ότι το 40% των έργων της Εθνικής Βιβλιοθήκης της Αγγλίας είναι “ορφανά έργα”», επισημαίνει η κ. Σταματούδη. «Ηθελαν άδεια για την ψηφιοποίησή τους, αλλά δεν μπορούσαν να εντοπίσουν τους δημιουργούς. Τώρα μπορούν να μπουν σε μια διαδικασία επιμελούς αναζήτησης, να βεβαιωθούν ότι δεν βρήκαν τίποτα στις κατάλληλες πηγές και τότε θα χαρακτηρίσουν ένα έργο “ορφανό”. Και θα το αξιοποιήσουν για μορφωτικούς και μόνο σκοπούς».\nΑναρτήθηκε από maria korkidi στις 9:07 π.μ.